title: Padomes Lēmums (ES) 2015/2355 (2015. gada 10. decembris), ar ko pilnvaro konkrētas dalībvalstis Eiropas Savienības interesēs akceptēt Krievijas Federācijas pievienošanos 1980. gada Hāgas konvencijai par starptautiskās bērnu nolaupīšanas civiltiesiskajiem aspektiem

text:
               17.12.2015

               LV

               Eiropas Savienības Oficiālais Vēstnesis

               L 331/14

         PADOMES LĒMUMS (ES) 2015/2355
   (2015. gada 10. decembris),
   ar ko pilnvaro konkrētas dalībvalstis Eiropas Savienības interesēs akceptēt Krievijas Federācijas pievienošanos 1980. gada Hāgas konvencijai par starptautiskās bērnu nolaupīšanas civiltiesiskajiem aspektiem
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 81. panta 3. punktu saistībā ar 218. pantu,
   ņemot vērā Eiropas Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Eiropas Savienība bērnu tiesību aizsardzības veicināšanu ir izvirzījusi par vienu no saviem mērķiem, kā noteikts Līguma par Eiropas Savienību 3. pantā. Pasākumi bērnu aizsardzībai pret nelikumīgu aizvešanu vai aizturēšanu ir minētās politikas būtiska sastāvdaļa.

               (2)

               Padome pieņēma Regulu (EK) Nr. 2201/2003 (2) (“Briseles IIa regula”), kuras mērķis ir aizsargāt bērnus no nelabvēlīgās ietekmes, ko rada nelikumīga aizvešana vai aizturēšana, un izstrādāt procedūras, kas nodrošinātu viņu ātru atgriešanu to pastāvīgās dzīvesvietas valstī, kā arī nodrošināt saskarsmes tiesību un aizgādības tiesību aizsardzību.

               (3)

               Regula (EK) Nr. 2201/2003 papildina un pastiprina 1980. gada 25. oktobra Hāgas konvenciju par starptautiskās bērnu nolaupīšanas civiltiesiskajiem aspektiem (“1980. gada Hāgas konvencija”), kas starptautiskā līmenī izveido saistību un sadarbības sistēmu starp līgumslēdzējām valstīm un starp centrālajām iestādēm un kas tiecas nodrošināt nelikumīgi aizvestu vai aizturētu bērnu ātru atgriešanu.

               (4)

               Visas Savienības dalībvalstis ir 1980. gada Hāgas konvencijas puses.

               (5)

               Savienība aicina trešās valstis pievienoties 1980. gada Hāgas konvencijai un atbalsta 1980. gada Hāgas konvencijas pareizu piemērošanu, kopā ar dalībvalstīm piedaloties inter alia īpašajās komisijās, kuras regulāri organizē Hāgas Starptautisko privāttiesību konference.

               (6)

               Kopīgu tiesisko regulējumu, kas piemērojams starp Savienības dalībvalstīm un trešām valstīm, varētu uzskatīt par vislabāko risinājumu sensitīvos starptautiskās bērnu nolaupīšanas gadījumos.

               (7)

               1980. gada Hāgas konvencijā ir noteikts, ka tā tiek piemērota starp valsti, kas tai pievienojas, un tām konvencijas dalībvalstīm, kuras ir deklarējušas, ka akceptē šo pievienošanos.

               (8)

               1980. gada Hāgas konvencija neļauj reģionālām ekonomiskās integrācijas organizācijām, piemēram, Savienībai, kļūt par tās dalībnieci. Tādēļ Savienība konvencijai nevar pievienoties, un tā nevar arī deponēt deklarāciju, ar ko akceptē attiecīgas valsts pievienošanos.

               (9)

               Ievērojot Eiropas Savienības Tiesas Atzinumu 1/13, 1980. gada Hāgas konvencijā paredzētās akceptēšanas deklarācijas ietilpst Savienības ekskluzīvajā ārējā kompetencē.

               (10)

               Krievijas Federācija savu instrumentu par pievienošanos deponēja 2011. gada 28. jūlijā. 1980. gada Hāgas konvencija Krievijas Federācijā stājās spēkā 2011. gada 1. oktobrī.

               (11)

               Vairākas dalībvalstis jau ir akceptējušas Krievijas Federācijas pievienošanos 1980. gada Hāgas konvencijai. Pēc Krievijas Federācijas situācijas izvērtēšanas tika secināts, ka tās dalībvalstis, kuras vēl nav akceptējušas Krievijas Federācijas pievienošanos, var Savienības interesēs akceptēt Krievijas Federācijas pievienošanos saskaņā ar 1980. gada Hāgas konvencijas noteikumiem.

               (12)

               Tādēļ dalībvalstīm, kuras vēl nav akceptējušas Krievijas Federācijas pievienošanos, vajadzētu būt pilnvarotām saskaņā ar šajā lēmumā izklāstītajiem noteikumiem deponēt savas deklarācijas, ar ko Savienības interesēs akceptē Krievijas Federācijas pievienošanos. Bulgārijas Republikai, Čehijas Republikai, Igaunijas Republikai, Īrijai, Grieķijas Republikai, Spānijas Karalistei, Francijas Republikai, Horvātijas Republikai, Lietuvas Republikai, Rumānijai, Slovēnijas Republikai, Slovākijas Republikai un Somijas Republikai, kas jau ir akceptējušas Krievijas Federācijas pievienošanos 1980. gada Hāgas konvencijai, nebūtu jādeponē jaunas deklarācijas par akceptēšanu, jo saskaņā ar starptautiskajām publiskajām tiesībām pašreizējās deklarācijas joprojām ir spēkā.

               (13)

               Apvienotajai Karalistei un Īrijai ir saistoša Regula (EK) Nr. 2201/2003, un tās piedalās šā lēmuma pieņemšanā un piemērošanā.

               (14)

               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   1.   Dalībvalstis, kas to vēl nav izdarījušas, ar šo tiek pilnvarotas Savienības interesēs akceptēt Krievijas Federācijas pievienošanos 1980. gada 25. oktobra Hāgas konvencijai par starptautiskās bērnu nolaupīšanas civiltiesiskajiem aspektiem (“1980. gada Hāgas konvencija”).
   2.   Šā panta 1. punktā minētās dalībvalstis ne vēlāk kā 2016. gada 11. decembrī deponē deklarāciju, ar ko Savienības interesēs akceptē Krievijas Federācijas pievienošanos 1980. gada Hāgas konvencijai; deklarācijas formulējums ir šāds:

      “[pilns DALĪBVALSTS nosaukums] ar šo deklarē, ka tā saskaņā ar Padomes Lēmumu (ES) 2015/2355 akceptē Krievijas Federācijas pievienošanos 1980. gada 25. oktobra Hāgas konvencijai par starptautiskās bērnu nolaupīšanas civiltiesiskajiem aspektiem.”

   3.   Katra dalībvalsts informē Padomi un Komisiju par to, ka deponēta tās deklarācija, ar ko akceptē Krievijas Federācijas pievienošanos, un deklarācijas tekstu paziņo Komisijai divos mēnešos pēc deponēšanas.
   2. pants
   Tās dalībvalstis, kuras savu deklarāciju, ar ko akceptē Krievijas Federācijas pievienošanos 1980. gada Hāgas konvencijai, deponēja pirms šā lēmuma pieņemšanas, jaunu deklarāciju nedeponē.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   4. pants
   Šis lēmums ir adresēts visām dalībvalstīm, izņemot Bulgārijas Republiku, Čehijas Republiku, Dānijas Karalisti, Igaunijas Republiku, Īriju, Grieķijas Republiku, Spānijas Karalisti, Francijas Republiku, Horvātijas Republiku, Lietuvas Republiku, Rumāniju, Slovēnijas Republiku, Slovākijas Republiku un Somijas Republiku.

      Briselē, 2015. gada 10. decembrī

            Padomes vārdā –

            priekšsēdētājs

         F. BAUSCH

      (1)  2015. gada 11. februāra atzinums (Oficiālajā Vēstnesī vēl nav publicēts).

      (2)  Padomes Regula (EK) Nr. 2201/2003 (2003. gada 27. novembris) par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr. 1347/2000 atcelšanu (OV L 338, 23.12.2003., 1. lpp.).


title: Padomes Lēmums 2005/808/KĀDP (2005. gada 21. novembris), ar ko pagarina Eiropas Savienības Uzraudzības misijas (ESUM) vadītāja pilnvaru termiņu

text:
               22.11.2005

               LV

               Eiropas Savienības Oficiālais Vēstnesis

               L 303/62

      PADOMES LĒMUMS 2005/808/KĀDP
   (2005. gada 21. novembris),
   ar ko pagarina Eiropas Savienības Uzraudzības misijas (ESUM) vadītāja pilnvaru termiņu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 23. panta 2. punktu,
   ņemot vērā Padomes Vienoto rīcību 2002/921/KĀDP (2002. gada 25. novembris), ar ko pagarina Eiropas Savienības Uzraudzības misijas pilnvaru termiņu (1), un jo īpaši tās 5. panta 1. punktu,
   tā kā:

               (1)

               Padome 2004. gada 22. novembrī pieņēma Lēmumu 2004/795/KĀDP (2) ar ko pagarina Eiropas Savienības Uzraudzības misijas (ESUM) vadītājas Maryse DAVIET kundzes pilnvaru termiņu. Šis lēmums zaudē spēku 2005. gada 31. decembrī.

               (2)

               Padome 2005. gada 21. novembrī pieņēma Vienoto rīcību 2005/807/KĀDP, ar ko groza Eiropas Savienības Uzraudzības misijas (ESUM) (3) pilnvaras un pagarina pilnvaru termiņu līdz 2006. gada 31. decembrim.

               (3)

               Tādējādi būtu jāpagarina arī ESUM vadītāja pilnvaru termiņš,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības Uzraudzības misijas (ESUM) vadītājas Maryse DAVIET kundzes pilnvaru termiņš ir pagarināts līdz 2006. gada 31. decembrim.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 21. novembrī

            Padomes vārdā —

            priekšsēdētājs

         J. STRAW

      (1)  OV L 321, 26.11.2002., 51. lpp. un kļūdu labojums (OV L 324, 29.11.2002., 76. lpp.). Vienotajā rīcībā jaunākie grozījumi izdarīti ar Vienoto rīcību 2004/794/KĀDP (OV L 349, 25.11.2004., 55. lpp.).

      (2)  OV L 349, 25.11.2004., 56. lpp.

      (3)  Sk. šo 61. lpp. OV.


title: Padomes Lēmums (2009. gada 6. aprīlis) par to, lai parakstītu un provizoriski piemērotu Nolīgumu starp Eiropas Kopienu un Barbadosu par īstermiņa vīzu atcelšanu (2009/479/EK)

text:
               30.6.2009

               LV

               Eiropas Savienības Oficiālais Vēstnesis

               L 169/9

         PADOMES LĒMUMS
   (2009. gada 6. aprīlis)
   par to, lai parakstītu un provizoriski piemērotu Nolīgumu starp Eiropas Kopienu un Barbadosu par īstermiņa vīzu atcelšanu
   (2009/479/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 62. panta 2. punkta b) apakšpunkta i) punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Regula (EK) Nr. 539/2001 (1), ar ko izveido to trešo valstu sarakstu, kuru pilsoņiem, šķērsojot Eiropas Savienības ārējās robežas, ir jābūt vīzām (negatīvais saraksts), kā arī to trešo valstu sarakstu, uz kuru pilsoņiem šī prasība neattiecas (pozitīvais saraksts), tika grozīta ar Padomes Regulu (EK) Nr. 1932/2006 (2), inter alia Barbadosu pārceļot no negatīvā saraksta uz pozitīvo sarakstu. Turklāt Regulā (EK) Nr. 1932/2006 paredzēts, ka atbrīvojums piemērojams vienīgi no dienas, kad stājas spēkā Eiropas Kopienas un Barbadosas nolīgums par vīzu atcelšanu.

               (2)

               Padome ar 2008. gada 5. jūnija lēmumu pilnvaroja Komisiju risināt sarunas attiecībā uz Nolīgumu starp Eiropas Kopienu un Barbadosu par īstermiņa vīzu atcelšanu.

               (3)

               Sarunas par nolīgumu sākās 2008. gada 7. jūlijā un noslēdzās 2008. gada 16. oktobrī.

               (4)

               Briselē 2008. gada 12. novembrī parafētais nolīgums būtu jāparaksta un jāapstiprina pievienotās deklarācijas. Nolīgums būtu jāpiemēro provizoriski, kamēr tiek pabeigtas procedūras tā formālai noslēgšanai.

               (5)

               Saskaņā ar 1. un 2. pantu Protokolā par Apvienotās Karalistes un Īrijas nostāju, kurš pievienots Līgumam par Eiropas Savienību un Eiropas Kopienas dibināšanas līgumam, un neskarot minētā protokola 4. pantu, minētās dalībvalstis nepiedalās šā lēmuma pieņemšanā, un minētajām valstīm šis lēmums nav saistošs un nav jāpiemēro,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināta Nolīguma parakstīšana starp Eiropas Kopienu un Barbadosu par īstermiņa vīzu atcelšanu (turpmāk – “nolīgums”), ņemot vērā tā noslēgšanu.
   Nolīguma teksts ir pievienots šim lēmumam.
   2. pants
   Ar šo Kopienas vārdā tiek apstiprinātas šim lēmumam pievienotās deklarācijas.
   3. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Kopienas vārdā parakstīt nolīgumu, ņemot vērā tā noslēgšanu.
   4. pants
   Nolīgumu provizoriski piemēro no tā parakstīšanas dienas (3), kamēr tiek pabeigtas procedūras tā formālai noslēgšanai.

      Luksemburgā, 2009. gada 6. aprīlī

            Padomes vārdā –

            priekšsēdētājs

         J. POSPÍŠIL

      (1)  OV L 81, 21.3.2001., 1. lpp.

      (2)  OV L 405, 30.12.2006., 23. lpp.

      (3)  Nolīguma parakstīšanas dienu Padomes Ģenerālsekretariāts publicēs Eiropas Savienības Oficiālajā Vēstnesī.
   KOPĪGĀ DEKLARĀCIJA ATTIECĪBĀ UZ ISLANDI, NORVĒĢIJU, ŠVEICI UN LIHTENŠTEINU
   Līgumslēdzējas puses ņem vērā ciešās attiecības starp Eiropas Kopienu un Norvēģiju, Islandi, Šveici un Lihtenšteinu, jo īpaši ņemot vērā 1999. gada 18. maija un 2004. gada 26. oktobra nolīgumus par šo valstu iesaistīšanos Šengenas acquis īstenošanā, piemērošanā un pilnveidošanā.
   Šādos apstākļos ir vēlams, ka Norvēģijas, Islandes, Šveices un Lihtenšteinas iestādes, no vienas puses, un Barbadosa, no otras puses, nekavējoties noslēdz divpusējus nolīgumus par īstermiņa vīzu atcelšanu ar tādiem pašiem nosacījumiem kā šajā nolīgumā.
   KOPĪGĀ DEKLARĀCIJA PAR TO PERSONU KATEGORIJAS INTERPRETĀCIJU, KURAS CEĻO AR MĒRĶI VEIKT APMAKSĀTU DARBU, ATBILSTOŠI ŠĀ NOLĪGUMA 3. PANTA 2. PUNKTĀ PAREDZĒTAJAM
   Vēloties nodrošināt vienotu interpretāciju, Līgumslēdzējas puses vienojas, ka šajā nolīgumā to personu kategorija, kuras veic apmaksātu darbu, aptver personas, kas otras Līgumslēdzējas puses teritorijā ieceļo nolūkā veikt algotu darbu/atlīdzinātu darbību kā darbinieks vai pakalpojumu sniedzējs.
   Pie šīs personu kategorijas nepieder:

               —

               uzņēmēji, t. i., personas, kas ceļo uzņēmējdarbības apspriežu nolūkā (un nav nodarbinātas otras Līgumslēdzējas puses valstī),

               —

               sportisti un mākslinieki, kas veic darbību pēc ad hoc principa,

               —

               žurnālisti, kurus nosūtījuši viņu mītnes valsts plašsaziņas līdzekļi, un

               —

               uzņēmumu iekšējie praktikanti.

         Šīs deklarācijas īstenošanu uzrauga Apvienotā komiteja atbilstīgi savai kompetencei saskaņā ar šā nolīguma 6. pantu, un tā var ierosināt pielāgojumus, ja tā uzskata tos par vajadzīgiem, pamatojoties uz Līgumslēdzēju pušu pieredzi.
   KOPĪGĀ DEKLARĀCIJA PAR TO, KĀ INTERPRETĒT TRĪS MĒNEŠU LAIKPOSMU SEŠU MĒNEŠU LAIKĀ PĒC DIENAS, KAD PIRMO REIZI IECEĻOTS, ATBILSTOŠI ŠĀ NOLĪGUMA 4. PANTA NOTEIKUMIEM
   Līgumslēdzējas puses vienojas, ka trīs mēnešu maksimālais laikposms sešu mēnešu laikā pēc dienas, kad pirmo reizi ieceļots Barbadosas teritorijā vai Šengenas zonā, kā paredzēts šā nolīguma 4. pantā, nozīmē vai nu nepārtrauktu apmeklējumu, vai vairākus secīgus apmeklējumus, kuru ilgums jebkuru sešu mēnešu laikā kopā nepārsniedz trīs mēnešus.
   KOPĪGĀ DEKLARĀCIJA PAR PILSOŅU INFORMĒŠANU PAR VĪZU ATCELŠANAS NOLĪGUMU
   Ņemot vērā pārskatāmības nozīmību Eiropas Savienības un Barbadosas pilsoņiem, Līgumslēdzējas puses vienojas nodrošināt informācijas izplatīšanu pilnā apjomā par vīzu atcelšanas nolīguma saturu un sekām, kā arī par saistītajiem jautājumiem, piemēram, ieceļošanas nosacījumiem.
    ---documentbreak---

               30.6.2009

               LV

               Eiropas Savienības Oficiālais Vēstnesis

               L 169/10

         NOLĪGUMS
   starp Eiropas Kopienu un Barbadosu par īstermiņa vīzu atcelšanu
   EIROPAS KOPIENA, turpmāk “Kopiena”, un
   BARBADOSA, turpmāk abas kopā “Līgumslēdzējas puses”,
   NOLŪKĀ vēl vairāk pilnveidot draudzīgās attiecības starp Līgumslēdzējām pusēm un vēloties atvieglot ceļošanu, nodrošinot bezvīzu ieceļošanu un īstermiņa uzturēšanos saviem pilsoņiem,
   ŅEMOT VĒRĀ Padomes Regulu (EK) Nr. 1932/2006 (2006. gada 21. decembris), ar kuru groza Regulu (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (1), inter alia sešas trešās valstis, tostarp Barbadosu, pārceļot uz to trešo valstu sarakstu, kuru pilsoņi ir atbrīvoti no īstermiņa uzturēšanās vīzas prasības Eiropas Savienības (ES) dalībvalstīs,
   ŅEMOT VĒRĀ to, ka Regulas (EK) Nr. 1932/2006 2. pantā paredzēts, ka attiecībā uz šīm sešām valstīm atbrīvojums no vīzas prasības ir piemērojams tikai no dienas, kad stājas spēkā nolīgums par vīzu atbrīvojumiem, kas noslēdzams starp Eiropas Kopienu un attiecīgo valsti,
   ATZĪSTOT, ka visu dalībvalstu pilsoņi ir atbrīvoti no vīzas prasības, ceļojot uz Barbadosu, bet uz dažādiem laikposmiem – 28 dienām vai sešiem mēnešiem,
   VĒLOTIES nodrošināt vienlīdzīgas attieksmes principu pret visiem ES pilsoņiem,
   ŅEMOT VĒRĀ to, ka šis nolīgums neattiecas uz personām, kas ceļo nolūkā veikt apmaksātu darbu savas īstermiņa uzturēšanās laikā, un tādējādi šai kategorijai turpina piemērot attiecīgos Kopienas tiesību aktu un dalībvalstu tiesību aktu, un Barbadosas tiesību aktu noteikumus par vīzas prasību vai atbrīvojumu no tās, kā arī par piekļuvi nodarbinātībai,
   ŅEMOT VĒRĀ Protokolu par Apvienotās Karalistes un Īrijas nostāju un Protokolu par Šengenas acquis iekļaušanu Eiropas Savienības sistēmā, kas pievienoti Līgumam par Eiropas Savienību un Eiropas Kopienas dibināšanas līgumam, un apstiprinot, ka šā nolīguma noteikumi neattiecas uz Apvienoto Karalisti un Īriju,
   IR VIENOJUŠĀS PAR TURPMĀKO.
   1. pants
   Mērķis
   Šis nolīgums paredz bezvīzu ceļošanu Eiropas Savienības pilsoņiem un Barbadosas pilsoņiem, kas ceļo uz otras Līgumslēdzējas puses teritoriju, ne vairāk kā uz trīs mēnešiem sešu mēnešu laikā.
   2. pants
   Definīcijas
   Šajā nolīgumā:

               a)

               “dalībvalsts” ir jebkura Eiropas Savienības dalībvalsts, izņemot Apvienoto Karalisti un Īriju;

               b)

               “Eiropas Savienības pilsonis” ir dalībvalsts, kā tā definēta a) punktā, valstspiederīgais;

               c)

               “Barbadosas pilsonis” ir jebkura persona, kurai ir Barbadosas pilsonība;

               d)

               “Šengenas zona” ir zona bez iekšējām robežām, kas aptver to dalībvalstu teritorijas, kā tās definētas a) punktā, kurās Šengenas acquis tiek piemērots pilnībā.

         3. pants
   Piemērošanas joma
   1.   Eiropas Savienības pilsoņi, kuriem ir derīga dalībvalsts izsniegta parastā, diplomātiskā vai dienesta/oficiālā pase, Barbadosas teritorijā var ieceļot un uzturēties bez vīzas tik ilgu laikposmu, kā noteikts 4. panta 1. punktā.
   Barbadosas pilsoņi, kuriem ir derīga Barbadosas izsniegta parastā, diplomātiskā vai dienesta/oficiālā pase, dalībvalstu teritorijā var ieceļot un uzturēties bez vīzas tik ilgu laikposmu, kā noteikts 4. panta 2. punktā.
   2.   Šā panta 1. punkts neattiecas uz personām, kas ceļo ar mērķi veikt apmaksātu darbu.
   Attiecībā uz šo personu kategoriju katra dalībvalsts var saskaņā ar Regulas (EK) Nr. 539/2001 4. panta 3. punktu lemt par vīzas prasības piemērošanu vai tās atcelšanu Barbadosas pilsoņiem.
   Attiecībā uz šo personu kategoriju Barbadosa var saskaņā ar saviem tiesību aktiem lemt par vīzas prasības piemērošanu vai atcelšanu katras dalībvalsts pilsoņiem atsevišķi.
   3.   Šajā nolīgumā paredzēto vīzu atcelšanu piemēro, neskarot Līgumslēdzēju pušu tiesību aktus, kas saistīti ar ieceļošanas un īstermiņa uzturēšanās nosacījumiem. Dalībvalstis un Barbadosa patur tiesības atteikt ieceļošanu un īstermiņa uzturēšanos savā teritorijā, ja viens vai vairāki no šiem nosacījumiem nav izpildīti.
   4.   Vīzu atcelšana ir piemērojama neatkarīgi no transporta veida, kas izmantots Līgumslēdzēju pušu robežu šķērsošanai.
   5.   Šajā nolīgumā neaptvertos jautājumus reglamentē Kopienas tiesību akti, dalībvalstu tiesību akti un Barbadosas tiesību akti.
   4. pants
   Uzturēšanās ilgums
   1.   Eiropas Savienības pilsoņi Barbadosas teritorijā var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots valsts teritorijā.
   2.   Barbadosas pilsoņi Šengenas zonā var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots jebkuras tādas dalībvalsts teritorijā, kura pilnībā piemēro Šengenas acquis. Trīs mēnešu laikposmu sešu mēnešu laikā aprēķina neatkarīgi no jebkuras uzturēšanās reizes dalībvalstī, kura Šengenas acquis vēl nepiemēro pilnībā.
   Barbadosas pilsoņi var uzturēties ne ilgāk kā trīs mēnešus sešu mēnešu laikā pēc dienas, kad pirmo reizi ieceļots katras tādas dalībvalsts teritorijā, kura Šengenas acquis vēl pilnībā nepiemēro, neatkarīgi no uzturēšanās laika, kas aprēķināts attiecībā uz Šengenas zonu.
   3.   Šis nolīgums neietekmē Barbadosas un dalībvalstu iespējas saskaņā ar valsts tiesību aktiem un Kopienas tiesību aktiem noteikt uzturēšanās laiku, kas ir ilgāks par trim mēnešiem.
   5. pants
   Teritoriālā piemērošana
   1.   Attiecībā uz Francijas Republiku šā nolīguma noteikumus piemēro vienīgi Francijas Republikas Eiropas teritorijā.
   2.   Attiecībā uz Nīderlandes Karalisti šā nolīguma noteikumus piemēro vienīgi Nīderlandes Karalistes Eiropas teritorijā.
   6. pants
   Apvienotā komiteja nolīguma pārvaldībai
   1.   Līgumslēdzējas puses izveido ekspertu apvienoto komiteju (turpmāk – “komiteja”), kurā ir Eiropas Kopienas pārstāvji un Barbadosas pārstāvji. Kopienu pārstāv Eiropas Komisija.
   2.   Komitejai ir, inter alia, šādi uzdevumi:

               a)

               uzraudzīt šā nolīguma īstenošanu;

               b)

               ierosināt šā nolīguma grozījumus vai papildinājumus;

               c)

               risināt domstarpības, kas radušās sakarā ar šā nolīguma noteikumu interpretāciju vai piemērošanu.

         3.   Komiteju sasauc pēc vajadzības, ja to lūdz viena no Līgumslēdzējām pusēm.
   4.   Komiteja pieņem savu reglamentu.
   7. pants
   Saistība starp šo nolīgumu un divpusējiem vīzu atcelšanas nolīgumiem starp dalībvalstīm un Barbadosu
   Šis nolīgums prevalē pār jebkuru tādu divpusējo nolīgumu vai pasākumu noteikumiem, kuri noslēgti starp atsevišķām dalībvalstīm un Barbadosu, ciktāl to noteikumi aptver jautājumus, kas ir šā nolīguma darbības jomā.
   8. pants
   Nobeiguma noteikumi
   1.   Līgumslēdzējas puses šo nolīgumu ratificē vai apstiprina saskaņā ar to attiecīgajām iekšējām procedūrām, un tas stājas spēkā otrā mēneša pirmajā dienā pēc dienas, kad Līgumslēdzējas puses viena otrai ir paziņojušas par iepriekšminēto procedūru pabeigšanu.
   2.   Nolīgums ir noslēgts uz neierobežotu laiku, ja vien tas netiek izbeigts saskaņā ar 5. punktu.
   3.   Šo nolīgumu var grozīt, Līgumslēdzējām pusēm rakstiski vienojoties. Grozījumi stājas spēkā pēc tam, kad Līgumslēdzējas puses ir paziņojušas viena otrai par šim nolūkam vajadzīgo iekšējo procedūru pabeigšanu.
   4.   Katra Līgumslēdzēja puse var pilnīgi vai daļēji apturēt šā nolīguma darbību, jo īpaši sabiedriskās kārtības, valsts drošības vai sabiedrības veselības aizsardzības, nelegālās imigrācijas apsvērumu dēļ vai arī tad, ja jebkura Līgumslēdzēja puse atjauno vīzas prasību. Lēmumu par apturēšanu otrai Līgumslēdzējai pusei paziņo ne vēlāk kā divus mēnešus pirms tās stāšanās spēkā. Līgumslēdzēja puse, kas apturējusi šā nolīguma piemērošanu, nekavējoties informē otru Līgumslēdzēju pusi, tiklīdz apturēšanas iemesli vairs nepastāv.
   5.   Katra Līgumslēdzēja puse var izbeigt šā nolīguma darbību, par to rakstiski paziņojot otrai Līgumslēdzējai pusei. Šis nolīgums zaudē spēku 90 dienas pēc minētā paziņojuma dienas.
   6.   Barbadosa var apturēt vai izbeigt šā nolīguma darbību vienīgi attiecībā uz visām dalībvalstīm.
   7.   Kopiena var apturēt vai izbeigt šā nolīguma darbību vienīgi attiecībā uz visām tās dalībvalstīm.

      Briselē, divos eksemplāros, 2009. gada 28. maijā, angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā; visi teksti ir vienlīdz autentiski.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Барбадос
         Por Barbados
         Za Barbados
         For Barbados
         Für Barbados
         Barbadose nimel
         Για τα Μπαρμπάντος
         For Barbados
         Pour la Barbade
         Per le Barbados
         Barbadosas vārdā
         Barbadoso vardu
         Barbados részéről
         Għal Barbados
         Voor Barbados
         W imieniu Barbadosu
         Por Barbados
         Pentru Barbados
         Za Barbados
         Za Barbados
         Barbadosin puolesta
         För Barbados

      (1)  OV L 405, 30.12.2006., 23. lpp.


title: 2011/503/ES: Komisijas Lēmums ( 2011. gada 11. augusts ), ar ko Spānijai attiecībā uz Rumānijas darba ņēmējiem atļauj uz laiku apturēt 1. līdz 6. panta piemērošanu Eiropas Parlamenta un Padomes Regulā (ES) Nr. 492/2011 par darba ņēmēju brīvu pārvietošanos Savienībā

text:
               12.8.2011

               LV

               Eiropas Savienības Oficiālais Vēstnesis

               L 207/22

         KOMISIJAS LĒMUMS
   (2011. gada 11. augusts),
   ar ko Spānijai attiecībā uz Rumānijas darba ņēmējiem atļauj uz laiku apturēt 1. līdz 6. panta piemērošanu Eiropas Parlamenta un Padomes Regulā (ES) Nr. 492/2011 par darba ņēmēju brīvu pārvietošanos Savienībā
   (2011/503/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Bulgārijas un Rumānijas Pievienošanās aktu (1) un jo īpaši tā 23. pantu un VII pielikuma 1. daļas "Personu pārvietošanās brīvība" 7. punkta otro daļu,
   ņemot vērā Spānijas 2011. gada 28. jūlija pieprasījumu,
   tā kā:

               (1)

               Kopš 2009. gada 1. janvāra Spānija attiecībā uz Rumānijas pilsoņiem pilnībā piemēro 1. līdz 6. pantu Padomes 1968. gada 15. oktobra Regulā (EEK) Nr. 1612/68 par darba ņēmēju brīvu pārvietošanos Kopienā (2). Regulu (EEK) Nr. 1612/68 kodificēja un aizstāja ar Eiropas Parlamenta un Padomes 2011. gada 5. aprīļa Regulu (ES) Nr. 492/2011 par darba ņēmēju brīvu pārvietošanos Savienībā (3), kas stājās spēkā 2011. gada 16. jūnijā.

               (2)

               Sakarā ar nopietniem Spānijas darba tirgus traucējumiem Spānija 2011. gada 22. jūlijā atbilstīgi 2005. gada Pievienošanās akta VII pielikuma 1. daļas 7. punkta trešajai daļai paziņoja Komisijai, ka tā attiecībā uz Rumānijas darba ņēmējiem nolēmusi no minētās dienas no jauna ieviest ierobežojumus piekļuvei darba tirgum, sevišķi tādēļ, ka lauksaimniecības nozares stāvokļa dēļ vasaras sezonā nepieciešama tūlītēja rīcība; citādi, gaidot Komisijas lēmumu atbilstīgi minētā VII pielikuma 7. punkta otrajai daļai, no jauna ieviesto ierobežojumu efektivitāti apdraudētu risks, ka palielināsies Rumānijas darba ņēmēju skaits. Vienlaikus Spānijas valdība ir iesniegusi pamatotu ex-post paziņojumu un papildu informāciju par darba tirgus traucējumiem.

               (3)

               Atbilstīgi 2005. gada Pievienošanās akta VII pielikuma 7. punkta otrajai daļai Spānija, pamatojoties uz 2011. gada 22. jūlija paziņojumu, 2011. gada 28. jūlija vēstulē aicināja Komisiju paziņot, ka attiecībā uz Rumānijas darba ņēmējiem visā Spānijā un visos darba tirgus sektoros tiek pilnībā apturēts Regulas (ES) Nr. 492/2011 1. līdz 6. pants un lēmums, kas jāpieņem, būtu jāpārskata līdz 2012. gada 31. decembrim.

               (4)

               Spānija šo lūgumu pamato, norādot, ka Spānijā patlaban ir nopietni darba tirgus traucējumi, konkrēti saistībā ar 2008. gada ekonomikas lejupslīdi ir nepieredzēti kritusies nodarbinātība, ievērojami palielinājies bezdarba līmenis, patlaban pārsniedzot 20 %, un ir grūti īstermiņā no jauna radīt vērā ņemamu darba vietu skaitu.

               (5)

               Spānija skaidro, ka traucējumi Spānijas darba tirgū, kas nopietni apdraud nodarbinātības līmeni, ir vispārēji un nav novērojami tikai kādā atsevišķā reģionā vai sektorā.

               (6)

               Spānija savu pieprasījumu pamato vēl ar šādiem apsvērumiem: Spānijā ir samazinājies nodarbinātības līmenis Rumānijas pilsoņu vidū; stabili palielinājies bezdarbs, un strauji audzis to Rumānijas pilsoņu skaits, kas dzīvo Spānijā, lai gan Spānijas darba tirgus attīstība nav bijusi labvēlīga, un tas ietekmējis Spānijas spējas uzņemt jaunu darba ņēmēju pieplūdumu.

               (7)

               2005. gada Pievienošanās akta VII pielikuma 1. daļas 7. punkts ir aizsardzības klauzula, kuras mērķis ir dalībvalstij, kura Regulas (ES) Nr. 492/2011 1. līdz 6. pantu jau pilnībā piemēro darba ņēmējiem, uz kuriem attiecas minētā pielikuma pārejas noteikumi, un kuras darba tirgū ir nopietni traucējumi vai tādi tiek prognozēti, atļaut no jauna piemērot darba ņēmēju brīvas pārvietošanās ierobežojumus, lai normalizētu darba tirgus stāvokli konkrētā reģionā vai profesijā.

               (8)

               2005. gada Pievienošanas akta VII pielikuma 1. daļas 7. punkts paredz divas saistītas procedūras: parasto procedūru atbilstīgi 7. punkta otrajai daļai un steidzamo procedūru atbilstīgi 7. punkta trešajai daļai. 7. punkta otrās daļas procedūra paredz, ka dalībvalsts var lūgt Komisiju divu nedēļu laikā noteikt pilnīgu vai daļēju Savienības darba ņēmēju brīvas aprites tiesību aktu apturēšanu, bet 7. punkta trešā daļas procedūra paredz, ka steidzamos un izņēmuma gadījumos, kad dalībvalsts nevar gaidīt Komisijas lēmumu atbilstīgi 7. punkta otrajai daļai, tā var vienpusēji apturēt ES tiesību aktu piemērošanu darba ņēmēju brīvas pārvietošanās jomā.

               (9)

               Izvērtējot pieejamos ekonomikas datus, atklājās, ka Spānijas darba tirgus darbība patiešām ir nopietni apgrūtināta, proti, Spānijā ir daudz augstāks bezdarba līmenis nekā pārējā ES (pēc Eurostat ikmēneša datiem bezdarbs ir 21,0 %, turpretī vidējais līmenis ES ir 9,4 % un eurozonā 2011. gada jūnijā – 9,9 %), sevišķi satraukumu rada jauniešu bezdarba līmenis (2011. gada jūnijā – 45,7 %) un gausā ekonomikas atveseļošanās (pēc Eurostat datiem – salīdzinot ar iepriekšējo ceturksni IKP pieaugums 2011. gada pirmajā ceturksnī bija tikai 0,3 %, turpretī ES un eurozonā – 0,8 %), kuru turklāt apgrūtina pašreizējā globālā finanšu nestabilitāte, kuru dēļ Spānija bija spiesta vēl vairāk samazināt budžetu, lai panāktu fiskālo konsolidāciju, kas īstermiņā uz Spānijas ekonomikas izaugsmi varētu atstāt negatīvas sekas. Nodarbinātības samazināšanās skārusi visus reģionus un ražošanas sektorus. Darba spēka apsekojuma dati (2008–2010) norāda uz vispārēju nodarbinātības līmeņa samazināšanos par 9 %, ietekmējot visus reģionus, būvniecībā pat par 33 %, svārstoties no 6 % Basku zemē līdz 13 % Valensijas autonomajā apgabalā.

               (10)

               Tādēļ Komisija uzskata, ka Spānija ir sniegusi pierādījumus tam, ka tās darba tirgū ir vispārēji traucējumi, kuri nopietni ietekmē nodarbinātības līmeni visos reģionos un sektoros, un domājams, ka tuvākajā laikā tie saglabāsies.

               (11)

               Turklāt Komisijas izvērtējumā konstatēts, ka vairāk nekā 30 % no Spānijā dzīvojošiem Rumānijas pilsoņiem ir bezdarbnieki (avots: Eurostat darba spēka apsekojums par 2011. gada pirmo ceturksni). Kaut arī Spānijā ir zems darba spēka pieprasījums, turp joprojām dodas daudzi Rumānijas pilsoņi, lai gan ekonomikas lejupslīdes dēļ viņu skaits ir nedaudz samazinājies. To Rumānijas pilsoņu skaits, kas parasti dzīvo Spānijā, ir palielinājies no 338 000 (2006. gada 1. janvārī) līdz 823 000 (2010. gada 1. janvārī) (avots: Eurostat migrācijas statistika).

               (12)

               Iespējams, ka nepārtraukts un neierobežots Rumānijas darba ņēmēju pieplūdums būtu par iemeslu augošai spriedzei Spānijas darba tirgū.

               (13)

               Tādējādi, lai normalizētu Spānijas darba tirgus stāvokli, ir lietderīgi atļaut Spānijai uz laiku Rumānijas darba ņēmējiem ierobežot brīvu piekļuvi minētajam darba tirgum.

               (14)

               Ierobežojot piekļuvi darba tirgum, notiek atkāpšanās no Līguma par Eiropas Savienības darbību pamatprincipa, proti, darba ņēmēju pārvietošanās brīvības. Saskaņā ar iedibināto Tiesas judikatūru šādi pasākumi būtu jāskaidro un jāpiemēro šauri.

               (15)

               Tādēļ, lai gan, ņemot vērā pašreizējo stāvokli Spānijas darba tirgū, pārvietošanos starp reģioniem un sektoriem un citus iespējamos papildu efektus, ko izraisa selektīvs ierobežojums, ir lietderīgi piemērot ierobežojumus algota darba veikšanai visā Spānijas teritorijā un visos sektoros, šīs atkāpes piemērošanas jomu drīkst sašaurināt, ja Komisija pārliecinās, ka mainījušies apstākļi, kuru dēļ tā pieļauta, vai tās iedarbība radījusi lielākus ierobežojumus, nekā paredzēts, sevišķi tāda algota darba veikšanai, kam nepieciešams augstskolas grāds un līdzvērtīga kvalifikācija.

               (16)

               Lai gan pašlaik tāpat uzskata, ka ir lietderīgi līdz 2012. gada 31. decembrim saglabāt spēkā minētos ierobežojumus, kas atļauti ar šo lēmumu, lai Spānijas darba tirgū panāktu vēlamo rezultātu, šo periodu drīkst saīsināt, ja Komisija konstatē, ka ir mainījušies attiecīgie apstākļi, kuru dēļ pieņemts šis lēmums, vai tā ietekmē radušies lielāki ierobežojumi, nekā paredzēts.

               (17)

               Tālab Spānija tiks aicināta reizi ceturksnī sniegt Komisijai tādus statistikas datus, kas būs nepieciešami, lai pārliecinātos par darba tirgus attīstību katrā ekonomikas sektorā un profesijā. Pirmais ceturkšņa pārskats iesniedzams līdz 2011. gada 31. decembrim.

               (18)

               Lēmums, kas atļauj Spānijai no jauna ierobežot Rumānijas pilsoņiem brīvu piekļuvi Spānijas darba tirgum, tiek pieņemts arī saskaņā ar konkrētiem nosacījumiem, lai nodrošinātu, ka minētos ierobežojumus piemēro tikai tādā mērā, cik nepieciešams paredzētajam mērķim.

               (19)

               Tādēļ nav lietderīgi atļaut ierobežojumu noteikšanu no jauna attiecībā uz Rumānijas pilsoņiem un viņu ģimenes locekļiem, kas jau nodarbināti Spānijas darba tirgū, un uz tiem Rumānijas pilsoņiem un viņu ģimenes locekļiem, kurus kā darba meklētājus jau reģistrējuši Spānijas nodarbinātības dienesti.

               (20)

               Turklāt būtu jāievēro principi, kas reglamentē ierobežojumus piekļuvei darba tirgum, kas noteikti 2005. gada Pievienošanās akta VII pielikuma 1. daļā, piemēram, pārtraukšanas klauzula un 14. punkta princips, ka priekšroka tiek dota Savienībai.

               (21)

               Rumānijas darba ņēmēju ģimenes locekļu tiesības strādāt algotu darbu Spānijā būtu jāreglamentē mutatis mutandis ar 2005. gada Pievienošanās akta VII pielikuma 1. daļas 8. punktu.

               (22)

               Ar šo lēmumu atļautie Rumānijas pilsoņu un viņu ģimenes locekļu tiesību ierobežojumi piekļūt Spānijas darba tirgum tiek piemēroti tikai lēmuma darbības jomā, un tie nekādi nevar ietekmēt pārējās tiesības, kas saskaņā ar Savienības tiesību aktiem piešķirtas Rumānijas pilsoņiem un viņu ģimenes locekļiem.

               (23)

               Jānodrošina Spānijas darba tirgus attīstības ceturkšņa uzraudzības un informēšanas kārtība.

               (24)

               Uzraudzības nolūkā Spānijai ir jāsniedz Komisijai dati par tiem pasākumiem, ko tā īstenojusi, pamatojoties uz šo lēmumu,

         IR PIEŅĒMUSI ŠO LĒMUMU.
   1. pants
   Atbilstīgi šā lēmuma 2. līdz 4. panta nosacījumiem Spānijai ar šo atļauj līdz 2012. gada 31. decembrim apturēt Regulas (ES) Nr. 492/2011 1. līdz 6. pantu attiecībā uz Rumānijas pilsoņiem.
   2. pants
   Šis lēmums neskar Rumānijas pilsoņus un viņu ģimenes locekļus:

               1)

               kas strādā algotu darbu Spānijā šā lēmuma spēkā stāšanās dienā;

               2)

               kuri kā darba meklētāji ir reģistrēti Spānijas nodarbinātības dienestos šā lēmuma spēkā stāšanās dienā.

         3. pants
   Uz šā lēmuma piemērošanu mutatis mutandis attiecina nosacījumus par pārejas noteikumiem, kā paredzēts 2005. gada Pievienošanās akta VII pielikuma 1. daļā.
   4. pants
   Spānija veic nepieciešamos pasākumus, lai turpmāk rūpīgi uzraudzītu darba tirgus attīstību. No šā lēmuma spēkā stāšanās dienas tā sniedz Komisijai ceturkšņa statistikas datus, kas atspoguļo darba tirgus attīstību katrā ekonomikas sektorā un profesijā. Pirmais ceturkšņa pārskats sniedzams līdz 2011. gada 31. decembrim.
   Ja notikušas būtiskas pārmaiņas, Spānija nekavējoties sniedz Komisijai un dalībvalstīm atjauninātu informāciju par tiem apstākļiem, attiecībā uz kuriem tā iesniedza savu lūgumu par Komisijas lēmumu un attiecībā uz kuriem pieņemts šis lēmums.
   5. pants
   Šo lēmumu drīkst grozīt vai atcelt sevišķi tad, ja attiecīgie apstākļi, kas minēti 4. punktā un kuru dēļ tas pieņemts, ir mainījušies vai tā ietekmē radušies lielāki ierobežojumi, nekā paredzēts.
   6. pants
   Spānija Komisijai sniedz informāciju par pasākumiem, ko tā veikusi, pamatojoties uz šo lēmumu, divu mēnešu laikā pēc tā saņemšanas.
   7. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2011. gada 11. augustā

            Komisijas vārdā –

            priekšsēdētājs

         José Manuel BARROSO

      (1)  OV L 157, 21.6.2005., 203. lpp.

      (2)  OV L 257, 19.10.1968., 2. lpp. Speciālizdevums angļu valodā Series I Chapter 1968(II) 475. lpp.

      (3)  OV L 141, 27.5.2011., 1. lpp.


title: Padomes Lēmums (ES) 2017/1763 (2017. gada 25. septembris), ar ko ieceļ Reģionu komitejas locekli un locekļa aizstājēju, ko izvirzījusi Lietuvas Republika

text:
               28.9.2017

               LV

               Eiropas Savienības Oficiālais Vēstnesis

               L 250/57

         PADOMES LĒMUMS (ES) 2017/1763
   (2017. gada 25. septembris),
   ar ko ieceļ Reģionu komitejas locekli un locekļa aizstājēju, ko izvirzījusi Lietuvas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Lietuvas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Mindaugas SINKEVIČIUS kunga pilnvaru termiņa beigām ir atbrīvojusies Reģionu komitejas locekļa vieta.

               (3)

               Pēc Jonas JARUTIS kunga pilnvaru termiņa beigām ir atbrīvojusies Reģionu komitejas locekļa aizstājēja vieta.

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti/ieceltas:

               a)

               par locekli:

                           —

                              Mr Tadeuš ANDŽEJEVSKI, Member of Vilnius District Municipal Council,

               b)

               par locekļa aizstājēju:

                           —

                              Ms Lina KAIRYTĖ, Member of Panevėžys District Municipal Council.

         2. pants
   Šis lēmums stājas spēkā tā pieņemšanas dienā.

      Briselē, 2017. gada 25. septembrī

            Padomes vārdā –

            priekšsēdētājs

         M. MAASIKAS

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: 2007/159/EK: Padomes Lēmums ( 2007. gada 22. februāris ) par Kopienas nostāju attiecībā uz Apvienoto Nāciju Organizācijas Eiropas Ekonomikas komisijas noteikumu projektu par mehānisko transportlīdzekļu apstiprināšanu attiecībā uz to vadītāja priekšējo redzamības lauku (Dokuments attiecas uz EEZ)

text:
               9.3.2007

               LV

               Eiropas Savienības Oficiālais Vēstnesis

               L 69/37

      PADOMES LĒMUMS

   (2007. gada 22. februāris)
   par Kopienas nostāju attiecībā uz Apvienoto Nāciju Organizācijas Eiropas Ekonomikas komisijas noteikumu projektu par mehānisko transportlīdzekļu apstiprināšanu attiecībā uz to vadītāja priekšējo redzamības lauku
   (Dokuments attiecas uz EEZ)
   (2007/159/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes Lēmumu 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (1), un jo īpaši tā 4. panta 2. punkta otro ievilkumu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Apvienoto Nāciju Organizācijas Eiropas Ekonomikas komisijas noteikumu projekts par mehānisko transportlīdzekļu apstiprināšanu attiecībā uz to vadītāja priekšējo redzamības lauku (2) paredz novērst tehniskos šķēršļus attiecībā uz minētajiem aspektiem transportlīdzekļu tirdzniecībā starp Līgumslēdzējām pusēm, vienlaicīgi garantējot augstu drošības līmeni.

               (2)

               Ir lietderīgi noteikt Kopienas nostāju attiecībā uz minēto noteikumu projektu un tādējādi nodrošināt, ka Kopiena, ko pārstāv Komisija, balsojumā var atbalstīt šo projektu.

               (3)

               Noteikumu projekts būtu jāiekļauj Kopienas mehānisko transportlīdzekļu tipa apstiprinājuma sistēmā, jo Padomes Direktīvas 77/649/EEK (1977. gada 27. septembris) par dalībvalstu tiesību aktu tuvināšanu attiecībā uz mehānisko transportlīdzekļu vadītāju redzamības lauku (3) darbības joma ir līdzīga šo noteikumu projekta darbības jomai,

         IR PIEŅĒMUSI ŠO LĒMUMU.
   1. pants
   Ar šo tiek apstiprināts Apvienoto Nāciju Organizācijas Eiropas Ekonomikas komisijas (ANO/EEK) noteikumu projekts par mehānisko transportlīdzekļu apstiprināšanu attiecībā uz to vadītāja priekšējo redzamības lauku, kas iekļauts dokumentā TRANS/WP.29/2005/82.
   2. pants
   Kopiena, ko pārstāv Komisija, balso par labu 1. pantā minētajam ANO/EEK noteikumu projektam balsojumā, kas notiks nākamajā ANO/EEK Transportlīdzekļu noteikumu saskaņošanas pasaules foruma Administratīvās komitejas sanāksmē.
   3. pants
   ANO/EEK noteikumus par mehānisko transportlīdzekļu apstiprināšanu attiecībā uz to vadītāja priekšējo redzamības lauku iekļaus Kopienas mehānisko transportlīdzekļu tipa apstiprinājuma sistēmā.

      Briselē, 2007. gada 22. februārī

            Padomes vārdā —

            priekšsēdētājs

         F. MÜNTEFERING

      (1)  OV L 346, 17.12.1997., 78. lpp.

      (2)  ANO/EEK dokuments TRANS/WP.29/2005/82.

      (3)  OV L 267, 19.10.1977., 1. lpp. Direktīvā jaunākie grozījumi izdarīti ar Komisijas Direktīvu 90/630/EEK (OV L 341, 6.12.1990., 20. lpp.).


title: 2009/144/EK: Padomes Lēmums ( 2009. gada 19. februāris ), ar ko pagarina to pasākumu piemērošanas laikposmu, kuri paredzēti Lēmumā 2002/148/EK, ar kuru noslēdz konsultācijas ar Zimbabvi saskaņā ar ĀKK un EK partnerattiecību nolīguma 96. pantu

text:
               20.2.2009

               LV

               Eiropas Savienības Oficiālais Vēstnesis

               L 49/15

      PADOMES LĒMUMS

   (2009. gada 19. februāris),
   ar ko pagarina to pasākumu piemērošanas laikposmu, kuri paredzēti Lēmumā 2002/148/EK, ar kuru noslēdz konsultācijas ar Zimbabvi saskaņā ar ĀKK un EK partnerattiecību nolīguma 96. pantu
   (2009/144/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 300. panta 2. punktu,
   ņemot vērā ĀKK un EK partnerattiecību nolīgumu, kas parakstīts Kotonū 2000. gada 23. jūnijā (1) un pārskatīts Luksemburgā 2005. gada 25. jūnijā (2),
   ņemot vērā Iekšējo nolīgumu starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu (3), un jo īpaši tā 3. pantu,
   ņemot vērā Komisijas priekšlikumu,
   tā kā:

               (1)

               Ar Padomes Lēmumu 2002/148/EK (4) tika noslēgtas konsultācijas ar Zimbabves Republiku saskaņā ar ĀAK un EK partnerattiecību nolīguma 96. panta 2. punkta c) apakšpunktu un tika veikti attiecīgi pasākumi, kas precizēti minētā lēmuma pielikumā.

               (2)

               Ar Lēmumu 2008/158/EK (5) Lēmuma 2002/148/EK 2. pantā minēto pasākumu piemērošanas laikposmu, kas tika pagarināts līdz 2004. gada 20. februārim ar Lēmuma 2003/112/EK (6) 1. pantu, līdz 2005. gada 20. februārim ar Lēmuma 2004/157/EK (7) 1. pantu, līdz 2006. gada 20. februārim ar Lēmuma 2005/139/EK (8) 1. pantu, līdz 2007. gada 20. februārim ar Lēmuma 2006/114/EK (9) 1. pantu un līdz 2008. gada 18. februārim ar Lēmuma 2007/127/EK (10) 1. pantu, pagarināja vēl par 12 mēnešiem – līdz 2009. gada 20. februārim.

               (3)

               Zimbabves valdība turpina pārkāpt ĀKK un EK partnerattiecību nolīguma 9. pantā minētos būtiskos elementus, un pašreizējie apstākļi Zimbabvē nenodrošina cilvēktiesību, demokrātijas principu un tiesiskuma ievērošanu.

               (4)

               Tāpēc būtu jāpagarina pasākumu piemērošanas laikposms,

         IR NOLĒMUSI ŠĀDI.
   1. pants
   Lēmuma 2002/148/EK 2. pantā minēto pasākumu piemērošanas laikposmu pagarina līdz 2010. gada 20. februārim. Pasākumus regulāri pārskata.
   Šā lēmuma pielikumā pievienoto vēstuli adresē Zimbabves prezidentam.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2009. gada 19. februārī

            Padomes vārdā —

            priekšsēdētājs

         M. ŘÍMAN

      (1)  OV L 317, 15.12.2000., 3. lpp.

      (2)  OV L 209, 11.8.2005., 26. lpp.

      (3)  OV L 317, 15.12.2000., 376. lpp.

      (4)  OV L 50, 21.2.2002., 64. lpp.

      (5)  OV L 51, 26.2.2008., 19. lpp.

      (6)  OV L 46, 20.2.2003., 25. lpp.

      (7)  OV L 50, 20.2.2004., 60. lpp.

      (8)  OV L 48, 19.2.2005., 28. lpp.

      (9)  OV L 48, 18.2.2006., 26. lpp.

      (10)  OV L 53, 22.2.2007., 23. lpp.

      PIELIKUMS
      Briselē
      Eiropas Savienība piešķir lielu nozīmi ĀKK un EK partnerattiecību nolīguma 9. panta noteikumiem. Mūsu attiecību pamatā ir cilvēktiesību ievērošana, demokrātiskas institūcijas un tiesiskums kā Partnerattiecību nolīguma būtiski elementi.
      Ar 2002. gada 19. februāra vēstuli Eiropas Savienība Jūs informēja par tās lēmumu noslēgt konsultācijas, kuras notika saskaņā ar ĀKK un EK partnerattiecību nolīguma 96. pantu, un veikt “attiecīgus pasākumus” minētā nolīguma 96. panta 2. punkta c) apakšpunkta nozīmē.
      Ar 2003. gada 19. februāra, 2004. gada 19. februāra, 2005. gada 18. februāra, 2006. gada 15. februāra, 2007. gada 21. februāra un 2008. gada 19. februāra vēstulēm Eiropas Savienība informēja Jūs par tās lēmumu neatcelt “attiecīgo pasākumu” piemērošanu un pagarināt to piemērošanas laikposmu attiecīgi līdz 2004. gada 20. februārim, 2005. gada 20. februārim, 2006. gada 20. februārim, 2007. gada 20. februārim, 2008. gada 20. februārim un 2009. gada 20. februārim.
      Eiropas Savienība atzinīgi vērtē to, ka SADC vadībā Zimbabvē bija panākta vienošanās starp pusēm. Tā pauž cerību, ka jaunā valdība izrādīs apņemšanos veikt reformas, tostarp nodrošināt tiesiskumu, cilvēktiesības un demokratizāciju.
      Tomēr jau 12 mēnešus pēc tam, kad tika pieņemts pēdējais lēmums par attiecīgiem pasākumiem, Eiropas Savienība uzskata, ka nav panākti nekādi būtiski uzlabojumi piecās jomās, kas minētas Padomes 2002. gada 18. februāra lēmumā.
      Ņemot vērā iepriekš minēto, Eiropas Savienība neuzskata, ka attiecīgos pasākumus jau varētu atcelt, un ir nolēmusi pagarināt to piemērošanas laikposmu līdz 2010. gada 20. februārim, kamēr nebūs atsāktas konsultācijas.
      Eiropas Savienība vēlreiz uzsver, ka nesoda Zimbabves tautu un turpinās sniegt ieguldījumu humāna rakstura pasākumos un projektos, kas tieši atbalsta iedzīvotājus, jo īpaši projektos, kas saistīti ar sociālo jomu, demokratizāciju, cilvēktiesību un tiesiskuma ievērošanu, ko minētie pasākumi neietekmē.
      Eiropas Savienība vēlas atgādināt, ka attiecīgo pasākumu piemērošana ĀKK un EK partnerattiecību nolīguma 96. panta nozīmē nav šķērslis politiskajam dialogam, ko paredz minētā nolīguma 8. pants.
      Ņemot to vērā, Eiropas Savienība vēlas vēlreiz uzsvērt nozīmi, ko tā piešķir EK un Zimbabves turpmākai sadarbībai, un apliecināt savu vēlmi turpināt dialogu un tuvākajā laikā panākt pilnas sadarbības atsākšanos.
      Ar cieņu,

            Komisijas vārdā —

            Padomes vārdā —


title: Padomes lēmums (1996. gada 6. decembris) par Vienošanās noslēgšanu vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, par 2. protokolu Nolīgumam starp Eiropas Ekonomikas Kopienu un Norvēģijas Karalisti

text:
Svarīgs juridisks paziņojums

|

31996D0753

Oficiālais Vēstnesis L 345 , 31/12/1996 Lpp. 0078 - 0078

		Padomes Lēmums(1996. gada 6. decembris)par Vienošanās noslēgšanu vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, par 2. protokolu Nolīgumam starp Eiropas Ekonomikas kopienu un Norvēģijas Karalisti(96/753/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punkta pirmo teikumu,ņemot vērā Komisijas priekšlikumu,tā kā rīkotas sarunas sakarā ar Vienošanos vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, par 2. protokolu Nolīgumam starp Eiropas Ekonomikas kopienu un Norvēģijas Karalisti [1], lai ņemtu vērā Austrijas Republikas, Somijas Republikas un Zviedrijas Karalistes iestāšanos Eiropas Savienībā un Urugvajas raunda vienošanās izpildi;tā kā šī vienošanās būtu jāapstiprina,IR NOLĒMUSI ŠĀDI.1. pantsAr šo Vienošanās vēstuļu apmaiņas veidā starp Eiropas Kopienu, no vienas puses, un Norvēģijas Karalisti, no otras puses, par 2. protokolu Nolīgumam starp Eiropas Ekonomikas kopienu un Norvēģijas Karalisti ir apstiprināta Kopienas vārdā.Vienošanās teksts ir pievienots šim lēmumam.2. pantsSīki izstrādātus noteikumus šā lēmuma piemērošanai pieņem Komisija, kurai palīdz Regulas (EK) Nr. 3448/93 [2] 15. pantā minētā Komiteja, saskaņā ar kārtību, ko paredz minētās regulas 16. pants.3. pantsAr šo Padomes priekšsēdētājs ir pilnvarots norīkot personu, kas ir pilnvarota parakstīt 1. pantā minēto vienošanos, lai uzliktu saistības Kopienai.Briselē, 1996. gada 6. decembrīPadomes vārdā —priekšsēdētājsD. Spring[1] OV L 171, 27.6.1973., 1. lpp.[2] OV L 318, 20.12.1993., 18. lpp.--------------------------------------------------


title: 2009/472/EK: Padomes Lēmums ( 2009. gada 6. aprīlis ) par to, lai pabeigtu apspriežu procedūru ar Mauritānijas Islāma Republiku saskaņā ar ĀKK–EK Partnerattiecību nolīguma 96. pantu

text:
               19.6.2009

               LV

               Eiropas Savienības Oficiālais Vēstnesis

               L 156/26

      PADOMES LĒMUMS

   (2009. gada 6. aprīlis)
   par to, lai pabeigtu apspriežu procedūru ar Mauritānijas Islāma Republiku saskaņā ar ĀKK–EK Partnerattiecību nolīguma 96. pantu
   (2009/472/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā ĀKK–EK Partnerattiecību nolīgumu, kas parakstīts Kotonū 2000. gada 23. jūnijā (turpmāk “ĀKK–EK nolīgums”), un jo īpaši tā 96. pantu,
   ņemot vērā Padomē sanākušo dalībvalstu valdību pārstāvju Iekšējo nolīgumu par pasākumiem, kas jāveic, un procedūrām, kas jāievēro, lai īstenotu ĀKK–EK Partnerattiecību nolīgumu (1), un jo īpaši tā 3. pantu,
   ņemot vērā Komisijas priekšlikumu,
   tā kā:

               (1)

               Tika pārkāpti būtiski elementi, kas noteikti ĀKK–EK nolīguma 9. pantā.

               (2)

               Saskaņā ar ĀKK–EK nolīguma 96. pantu 2008. gada 20. oktobrī tika uzsākta apspriešanās ar Āfrikas, Karību jūras reģiona un Klusā okeāna valstīm (ĀKK) un Mauritānijas Islāma Republiku, kuras laikā pie varas esošie militārās huntas pārstāvji nevarēja piedāvāt apmierinošus priekšlikumus un saistības. Lai gan termiņš tika pagarināts par vēl vienu mēnesi, neviens jauns elements notikumu virzībā nav konstatēts,

         IR NOLĒMUSI ŠĀDI.
   1. pants
   Ar Mauritānijas Islāma Republiku uzsāktā apspriešanās procedūra saskaņā ar ĀKK–EK nolīguma 96. pantu tiek slēgta.
   2. pants
   Pasākumi, kas precizēti šim lēmumam pievienotajā vēstulē, tiek pieņemti kā atbilstīgi pasākumi, kas paredzēti ĀKK–EK nolīguma 96. panta 2. punkta c) apakšpunktā.
   3. pants
   Šis lēmums stājas spēkā tā pieņemšanas dienā.
   Šis lēmums zaudē spēku 2011. gada 6. aprīlī. To regulāri pārskata vismaz reizi sešos mēnešos, pamatojoties uz Eiropas Savienības prezidentvalsts un Komisijas kopīgām uzraudzības misijām.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2009. gada 6. aprīlī

            Padomes vārdā —

            priekšsēdētājs

         J. POSPÍŠIL

      (1)  OV L 317, 15.12.2000., 376. lpp.

      PIELIKUMS
      Godātais ģenerāļa kungs!
      Eiropas Savienība piešķir lielu nozīmi būtiskajiem elementiem, kuri uzskaitīti 9. pantā ĀKK–EK Partnerattiecību nolīgumā, kas parakstīts Kotonū 2000. gada 23. jūnijā (turpmāk “ĀKK–EK nolīgums”), un kuri attiecas uz cilvēktiesību, demokrātijas principu un tiesiskuma ievērošanu, kas ir pamatā ĀKK–EK partnerattiecībām.
      Pamatojoties uz to, pēc militārā valsts apvērsuma 2008. gada 6. augustā Eiropas Savienība tūlīt nosodīja valsts apvērsumu un atkārtoti aicināja ievērot demokrātiju un kopš 2007. gada spēkā esošo likumīgo institucionālo satvaru. Piemērojot ĀKK–EK nolīguma 96. pantu un uzskatot, ka valsts apvērsums ir minētā nolīguma 9. pantā uzskaitīto būtisko elementu smags pārkāpums, Eiropas Savienība uzsāka politisku dialogu ar valdošo režīmu, kā rezultātā tika uzsākta apspriešanās ar mērķi izpētīt situāciju un iespējamos vienprātīgos risinājumus, lai ātri atjaunotu konstitucionālo kārtību.
      Uzsākot apspriešanos, 2008. gada 20. oktobra sanāksmē Parīzē Eiropas Savienība nevarēja atzīt kā apmierinošu nevienu Mauritānijas puses priekšlikumu. Dialoga atklātības garā un pilnībā apzinoties Mauritānijas politiskās situācijas sarežģītību, Eiropas Savienība sākotnēji ierosināja vienu mēnesi saglabāt apspriešanos atvērtu, norādot, ka jauna apspriešanās sanāksme varēs notikt, ja Mauritānijas puse piedāvās potenciāli apmierinošu risinājumu. Tā arī paziņoja ĀKK un Mauritānijas pusei, ka, ja netiks saņemta jauna informācija, apspriešanās tiks slēgta un tiks veikti atbilstīgi pasākumi.
      Vairākās Āfrikas Savienības vadītajās sanāksmēs Eiropas Savienība, kā arī piecas starptautiskās organizācijas, kas izveidoja starptautisko kontaktgrupu Mauritānijas jautājumos, skaidri noteica būtiskākos elementus, lai rastu pašreizējās krīzes vienprātīgu politisku risinājumu.
      Starptautiskā kontaktgrupa vēlreiz sanāca 2009. gada 28. janvārī – pirms reāli tika īstenotas Āfrikas Savienības pieņemtās individuālās sankcijas – un 2009. gada 20. februārī, lai pārliecinātos, ka ir rasti vairāki krīzes risinājumi, tostarp pastāvošā režīma piedāvātais risinājums, kas tika atzīts par nepietiekamu. Starptautiskā kontaktgrupa aicināja Mauritānijas puses ar Āfrikas Savienības priekšsēdētāja palīdzību uzsākt valstī atvērtu politisku dialogu, lai vienprātīgi virzītos uz atjaunotu konstitucionālo kārtību.

         Atbilstīgi pasākumi konstitucionālās kārtības atjaunošanas atbalstam

      Ņemot vērā iepriekšminēto, Eiropas Savienība nolēma pārtraukt apspriešanās periodu un saskaņā ar ĀKK–EK nolīguma 96. panta 2. punkta c) apakšpunktu pieņemt šādus atbilstīgus pasākumus. Ņemot vērā pašreizējo neapmierinošo situāciju un to, ka sadarbība ir jau lielā mērā iesaldēta, atbilstīgo pasākumu mērķis ir pakāpeniski atsākt sadarbību, ievērojot šādus pieturas punktus, lai vienprātīgi virzītos uz atjaunotu konstitucionālo kārtību:

                  1.

                  Pašreizējā situācija un tūlītēji pasākumi.

                  2.

                  Vienprātīgs risinājums krīzes izbeigšanai saskaņā ar starptautiskās sabiedrības piedāvātajiem būtiskajiem elementiem, konkrēti – iekļaujoša un atvērta politiskā dialoga kontekstā ieviešot vēlēšanu sistēmu brīvu, pārskatāmu un pārstāvību nodrošinošu vēlēšanu rīkošanai, ko rīkotu uzticamas iestādes neitrālas valdības paspārnē.

                  3.

                  Faktiska un neatgriezeniska iepriekšminētā krīzes risinājuma īstenošana.

                  4.

                  Pilnīga konstitucionālās kārtības atjaunošana Mauritānijā. Par tādu uzskatāma situācija, kad ir iecelts likumīgi ievēlēts prezidents, kā arī atjaunota un ievērota konstitūcija.

            1.   Pašreizējā situācija un tūlītēji pasākumi
      Turpmāk minētie pasākumi ir pieņemti. Sadarbības ierobežojumi neskars humāno palīdzību un tiešo atbalstu Mauritānijas iedzīvotājiem un pilsoniskajai sabiedrībai.
      Politisko dialogu saskaņā ar ĀKK–EK nolīguma 8. pantu risinās ar visām Mauritānijas pusēm paralēli atbilstīgajiem pasākumiem, kā norādīts ĀKK–EK nolīguma VII pielikuma 2. panta 5. punktā. Šo dialogu risinās, sadarbojoties ar starptautisko kontaktgrupu Mauritānijas jautājumos, un to varēs pastiprināt, līdzko tiks pieņemts vienprātīgs risinājums konstitucionālās kārtības atjaunošanai.

                  A.

                  Pašreizējo projektu un 10. EAF indikatīvās programmas īstenošana ar turpmāk minētajiem izņēmumiem un grozījumiem joprojām ir apturēta līdz iespējamai sadarbības pakāpeniskai atsākšanai, pamatojoties uz tālāk izklāstītajiem nosacījumiem.

                  B.

                  Eiropas Komisija patur tiesības pati tūlīt pārņemt EAF valsts kredītrīkotāja pilnvaras.

                  C.

                  Ciktāl de facto un ne de iure režīma īstenotās attīstības un nozaru politikas lēmumu uzraudzība skar pašreizējo sadarbību un cerībā kādreiz atsākt sadarbību, kad būs panākts starptautiskajai sabiedrībai pieņemams krīzes risinājums, Komisijas dienesti turpinās piedalīties tehniskā līmeņa dialogā par nozaru politiku Mauritānijā tehniskā līmenī, ciktāl šāds dialogs nav uzskatāms par režīma, kas iecelts pēc 2008. gada 6. augusta valsts apvērsuma, likumības atzīšanu.

                  D.

                  Maksājumi saistībā ar jau spēkā esošiem līgumiem tiks veikti saskaņā ar attiecīgajiem lēmumiem par finansēšanu. Tas attiecas uz šādiem projektiem:

                              —

                                 Rosso–Boghé ceļš un Kaedi–Gouaraye ceļš, kā arī tehniskā palīdzība Transporta ministrijai,

                              —

                              projekts “Adraras oāzes iekārtošana”: esošo saistību slēgšana,

                              —

                              ūdens mehānisms: triju esošu līgumu turpināšana,

                              —

                              energoapgādes mehānisms: esošu līgumu turpināšana,

                              —

                              valsts kredītrīkotāja atbalsta programma: programmas slēgšanai nepieciešamie pasākumi,

                              —

                              reģionālā saules enerģijas programma: esošo līgumu turpināšana Mauritānijā,

                              —

                              pilsoniskās sabiedrības atbalsta programma: ar pārvaldību saistītu darbību turpmāka īstenošana saskaņā ar Eiropas Komisijas tieši pārvaldītiem uzaicinājumiem iesniegt priekšlikumus,

                              —

                              programma valsts ceļu uzturēšanas struktūras (ENER) atbalstam: tikai pašreizējo līgumsaistību turpināšana,

                              —

                              dotācijas līgums atbilstoši reģionālajam B finansējumam plūdu skarto teritoriju rehabilitācijai Senegālas upes reģionā,

                              —

                              atbalsts vietējām pašvaldībām (neattiecas uz EAF): projekts municipālās ūdens apsaimniekošanas uzlabošanai Nuakšotā un partnerība Bustilas pašvaldības skolu sistēmas atbalstam,

                              —

                              “Zazou atveseļošanas projekts” (neattiecas uz EAF; NVO līdzfinansējums).

                  E.

                  Ievērojot finansēšanas nosacījumus, iespējams, tiks parakstīti jauni līgumi par šādām programmām:

                              —

                              vietējo uzaicinājumu iesniegt priekšlikumus publicēšana jomā “Nevalstiskie dalībnieki un demokrātija, un cilvēktiesības” (neattiecas uz EAF). Joprojām paliks apturēti uzaicinājumi iesniegt priekšlikumus, kas nes labumu vietējām pašvaldībām,

                              —

                              migrācijas plūsmu pārvaldības atbalsta projekta īstenošana saskaņā ar ĀKK 9. EAF reģionālo finansējumu,

                              —

                              projekta “Bēgļu atgriešanās atbalsts” īstenošana, koordinējot un saskaņojot to ar Eiropas Komisijas Humānās palīdzības biroju (ECHO), ar nosacījumu, ka, no vienas puses, apstākļi Mauritānijā atļauj šo īstenošanu un, no otras puses, tiek ievēroti līguma nosacījumi.

                  F.

                  Iespējams, tiks apsvērti jauni projekti šādās jomās:

                              —

                              reaģējot uz pārtikas krīzi saskaņā ar ierosinājumu mobilizēt 10. EAF reģionālo B finansējumu, iespējams, tiks ieplānota mērķdarbība iedzīvotāju atbalstam EUR 2 080 000 apjomā, ko īstenotu starptautiska organizācija un/vai NVO, ar nosacījumu, ka šī darbība neietver tiešu atbalstu pārvaldes iestādēm, valstij vai valsts aģentūrām,

                              —

                              finansējuma plānošana Mauritānijai saskaņā ar jauno “Pārtikas mehānismu” un pozīciju “Nodrošinātība ar pārtiku”, izmantojot lauksaimniecības atbalsta projektus, kurus varēs īstenot starptautiskās vai nevalstiskās organizācijas,

                              —

                              10. EAF valsts indikatīvā programma paredzēja indikatīvu summu EUR 40 miljonu apjomā budžeta atbalstam. Šo projektu nevar apsvērt, pirms pilnībā nav atjaunota konstitucionālā kārtība, kā norādīts 4. punktā, ievērojot vispārīgos atbilstības nosacījumus, kas paredzēti šāda veida programmas īstenošanai,

                              —

                              šīs programmas indikatīvais apjoms tomēr ir samazināts līdz EUR 25 miljoniem. No piešķirtajiem EUR 15 miljoniem rezervē tiks turēti EUR 10 miljoni iespējamam vēlēšanu atbalstam saskaņā ar krīzes konstitucionālu risinājumu atbilstoši starptautiskās sabiedrības prasībām. Atlikušos EUR 5 miljonus paturēs rezervē, tostarp lai līdzsvarotu iespējamās humānās krīzes, ko varētu izraisīt 2008. gada 6. augusta valsts apvērsuma rezultātā radusies krīze,

                              —

                              valsts indikatīvajā programmā paredzēto migrācijas plūsmu pārvaldības atbalsta programmu EUR 8 miljonu apjomā izņēmuma kārtā apsvērs pirms sadarbības iespējamās atjaunošanas, pamatojoties uz mērķiem un prioritātēm, kas vēl jānosaka.

            2.   Pieņemtais vienprātīgais risinājums
      Šādā situācijā ir vajadzīgs, lai pastāvētu faktiska vienošanās starp Mauritānijas pusēm, kā norādīts ievaddaļas 2. punktā.

                  G.

                  Tiks atbloķēti šādi projekti:

                              —

                              Nuadibu rūdas osta: līguma apspriešana un parakstīšana, lai atjaunotu ostu, ciktāl to atļauj spēkā esošie noteikumi un konkursa rezultāti. Tā kā šā projekta izpildes termiņš ir 2011. gada 31. decembris bez iespējas to pagarināt, pastāv reāli draudi zaudēt projektam piešķirtos līdzekļus (EUR 45 miljoni). Komisija izskatīs visas iespējas, lai samazinātu šos draudus, kas ar laiku palielinās,

                              —

                              projekta pārplānošana vraku izcelšanai no Nuadibu ostas pēc šim mērķim paredzēto Stabex līdzekļu (EUR 23 miljoni) pārvietošanas uz 10. EAF 2008. gada 31. decembrī. Ja nebūtu valsts apvērsuma, līgumu par šo darbību būtu varēts parakstīt līdz 2008. gada beigām. Jaunā projekta pārprogrammēšanas procedūras un apsvēršana sāksies tūlīt, lai pēc iespējas ātrāk varētu sākt īstenošanas posmu, līdzko politiskā situācija to ļaus (pieņemtais vienprātīgais risinājums),

                              —

                              iepriekš apturēto vietējo uzaicinājumu iesniegt priekšlikumus vietējo pašvaldību labā uzsākšana.

            3.   Krīzes risinājuma īstenošana
      Šādā situācijā vienprātīgā krīzes risinājuma īstenošana ir neatgriezeniska, kā norādīts ievaddaļas 3. punktā.

                  H.

                  Tiks īstenota sadarbības papildu atsākšana. Tas varētu ietvert:

                              —

                              iespējamu atbalstu jaunām vēlēšanām un iespējamu to novērošanu,

                              —

                              tiesiskuma atbalsta programmas turpmāku īstenošanu,

                              —

                              ES programmas īstenošanu, lai stiprinātu vietējo pašvaldību iestādes un to dienestus,

                              —

                              visu programmu un projektu, kuri jau parakstīti vai kuri paredzēti 8. un 9. EAF, bet par kuriem vēl nav noslēgts līgums, īstenošana.

            4.   Pilnīga konstitucionālās kārtības atjaunošana

                  I.

                  Pilnīga konstitucionālās kārtības atjaunošana Mauritānijā ļaus atcelt visus iepriekšminētos ierobežojumus saskaņā ar ĀKK–EK nolīguma 96. panta 2. punkta a) apakšpunkta ceturto daļu. Tas ļaus pilnībā īstenot 10. EAF indikatīvo programmu (EUR 156 miljoni), ņemot vērā iespējamo nepieciešamību pārskatīt šo programmu saistībā ar 2008. gada 6. augusta valsts apvērsuma sociālajām, ekonomiskajām un politiskajām sekām.

         Atbilstīgo pasākumu uzraudzība

      Eiropas Savienība turpinās cieši uzraudzīt situāciju Mauritānijā un, iespējams, vajadzības gadījumā atbalstīs vienprātīga politiska krīzes risinājuma īstenošanu, ciktāl tā pamatā būs iepriekšminētie būtiskie elementi saskaņā ar starptautiskās sabiedrības prasībām. Lai to panāktu, tiks organizētas regulāras uzraudzības misijas.
      Eiropas Savienība patur tiesības izvērtēt un pārskatīt iepriekšminētos pasākumus, lai ņemtu vērā iespējamo situācijas attīstību Mauritānijā.
      Ģenerāļa kungs, lūdzu, pieņemiet mūsu visdziļākās cieņas apliecinājumus.

            Komisijas vārdā —
         José Manuel BARROSO

            Padomes vārdā —
         J. POSPÍŠIL


title: 2006/635/Euratom: Komisijas Lēmums ( 2006. gada 4. aprīlis ) par to, ka parakstot noslēdz nolīgumu starp Eiropas Atomenerģijas kopienu ( Euratom ) un Ukrainas Ministru kabinetu par sadarbību kodolenerģijas izmantošanā nemilitāros nolūkos

text:
               22.9.2006

               LV

               Eiropas Savienības Oficiālais Vēstnesis

               L 261/26

         KOMISIJAS LĒMUMS
   (2006. gada 4. aprīlis)
   par to, ka parakstot noslēdz nolīgumu starp Eiropas Atomenerģijas kopienu (Euratom) un Ukrainas Ministru kabinetu par sadarbību kodolenerģijas izmantošanā nemilitāros nolūkos
   (2006/635/Euratom)
   EIROPAS KOPIENU KOMISIJA,
   ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,
   ņemot vērā Padomes 2004. gada 24. septembra lēmumu, ar ko apstiprina Komisijas pilnvaras noslēgt nolīgumu starp Eiropas Atomenerģijas kopienu (Euratom) un Ukrainas Ministru kabinetu par sadarbību kodolenerģijas izmantošanā nemilitāros nolūkos (1),
   tā kā:

               (1)

               Starp Eiropas Atomenerģijas kopienu (Euratom) un Ukrainas Ministru kabinetu jānoslēdz nolīgums par sadarbību kodolenerģijas izmantošanā nemilitāros nolūkos.

               (2)

               Komisijai ir jāizraugās persona, kas pilnvarota Eiropas Atomenerģijas kopienas vārdā parakstīt nolīgumu par sadarbību kodolenerģijas izmantošanā nemilitāros nolūkos,

         IR NOLĒMUSI ŠĀDI.
   1. pants
   Ar šo Eiropas Atomenerģijas kopienas vārdā ir pieņemts lēmums, ka starp Eiropas Atomenerģijas kopienu (Euratom) un Ukrainas Ministru kabinetu tiek noslēgts nolīgums par sadarbību kodolenerģijas izmantošanā nemilitāros nolūkos.
   Nolīguma teksts ir pievienots šim lēmumam.
   2. pants
   Par enerģētiku atbildīgais Komisijas loceklis vai persona, ko viņš izraudzījies šim nolūkam, Eiropas Atomenerģijas kopienas vārdā paraksta nolīgumu starp Eiropas Atomenerģijas kopienu (Euratom) un Ukrainas Ministru kabinetu par sadarbību kodolenerģijas izmantošanā nemilitāros nolūkos.

      Briselē, 2006. gada 4. aprīlī

            Komisijas vārdā —

            Komisijas loceklis

         Andris PIEBALGS

      (1)  Oficiālajā Vēstnesī vēl nav publicēts.


title: Komisijas Lēmums (1987. gada 17. jūlijs), ar kuru groza Lēmumu 87/305/EEK (1987. gada 26. maijs), ar ko izveido Padomdevēju komiteju publiskā iepirkuma jautājumos

text:
Svarīgs juridisks paziņojums

|

31987D0560

Oficiālais Vēstnesis L 338 , 28/11/1987 Lpp. 0037 - 0037 Speciālizdevums somu valodā: Nodaļa 6 Sējums 2 Lpp. 0172  Speciālizdevums zviedru valodā: Nodaļa 6 Sējums 2 Lpp. 0172

		Komisijas lēmums(1987. gada 17. jūlijs),ar kuru groza Lēmumu 87/305/EEK (1987. gada 26. maijs), ar ko izveido Padomdevēju komiteju publiskā iepirkuma jautājumos(87/560/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,tā kā Komisija ar savu Lēmumu 87/305/EEK [1] izveidoja Padomdevēju komiteju publiskā iepirkuma jautājumos, kuras uzdevums ir konsultēt Komisiju par publiskā iepirkuma ekonomiskiem, tehniskiem, juridiskiem un sociāliem jautājumiem;tā kā sākotnēji tika noteikts, ka Komitejas locekļu skaits nedrīkst būt lielāks par 24 atbilstoši iepriekš minētā lēmuma 3. pantam;tā kā sākotnēji noteiktais locekļu skaits ir nepietiekams, lai Komiteja varētu efektīvi veikt savu uzdevumu, jo īpaši publiskā iepirkuma sociālā faktora izvērtējumu, tāpēc tā ir jāpalielina,IR PIEŅĒMUSI ŠĀDU LĒMUMU.1. pants"Komitejā ir lielākais 25 locekļi".2. pantsŠis lēmums stājas spēkā 1987. gada 17. jūlijā.Briselē, 1987. gada 17. jūlijāKomisijas vārdā —priekšsēdētāja vietnieksCockfield[1] OV L 152, 12.6.1987., 32. lpp.--------------------------------------------------


Svarīgs juridisks paziņojums

|

52007BP0118(01)

1. Eiropas Parlamenta 2007. gada 24. aprīļa lēmums par Eiropas Aģentūras drošībai un veselības aizsardzībai darbā 2005. finanšu gada budžeta izpildes apstiprināšanu (C6-0392/2006 - 2006/2159(DEC))

Oficiālais Vēstnesis 074 E , 20/03/2008 Lpp. 0214 - 0215

		1.Eiropas Parlamenta 2007. gada 24. aprīļa lēmums par Eiropas Aģentūras drošībai un veselības aizsardzībai darbā 2005. finanšu gada budžeta izpildes apstiprināšanu (C6-0392/2006 — 2006/2159(DEC))Eiropas Parlaments,- ņemot vērā Eiropas Darba drošības un veselības aizsardzības aģentūras 2005. finanšu gada galīgos pārskatus [1],- ņemot vērā Revīzijas palātas Ziņojumu par Eiropas Aģentūras drošībai un veselības aizsardzībai darbā 2005. finanšu gada pārskatiem ar Aģentūras atbildēm [2],- ņemot vērā Padomes 2007. gada 27. februāra ieteikumu (5711/2007 — C6-0080/2007),- ņemot vērā EK līgumu un it īpaši tā 276. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [3], un it īpaši tās 185. pantu,- ņemot vērā Padomes 1994. gada 18. jūlija Regulu (EK) Nr. 2062/94, ar ko izveido Eiropas Aģentūru drošībai un veselības aizsardzībai darbā [4], un it īpaši tās 14. pantu,- ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 94. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A6-0105/2007),1. sniedz Eiropas Darba drošības un veselības aizsardzības aģentūras direktoram apstiprinājumu par aģentūras 2005. finanšu gada budžeta izpildi;2. izklāsta savus konstatējumus turpmāk tekstā iekļautajā rezolūcijā;3. uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Eiropas Darba drošības un veselības aizsardzības aģentūras direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).[1] OV C 266, 31.10.2006., 19. lpp.[2] OV C 312, 19.12.2006., 24. lpp.[3] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[4] OV L 216, 20.8.1994., 1. lpp. Regulā jaunākie grozījumi izdarīti ar Regulu (EK) Nr. 1112/2005 (OV L 184, 15.7.2005., 5. lpp.).[5] OV L 357, 31.12.2002., 72. lpp.--------------------------------------------------


title: 2005/400/EK, Euratom: Padomes Lēmums (2005. gada 23. maijs), ar ko ieceļ Eiropas Ekonomikas un sociālo lietu komitejas locekli no Igaunijas

text:
               28.5.2005

               LV

               Eiropas Savienības Oficiālais Vēstnesis

               L 135/20

      PADOMES LĒMUMS

   (2005. gada 23. maijs),
   ar ko ieceļ Eiropas Ekonomikas un sociālo lietu komitejas locekli no Igaunijas
   (2005/400/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 259. pantu,
   ņemot vērā Eiropas Atomenerģijas kopienas dibināšanas līgumu, un jo īpaši tā 167. pantu,
   ņemot vēra Padomes 2002. gada 17. septembra Lēmumu 2002/758/EK, Euratom, ar ko ieceļ Eiropas Ekonomikas un sociālo lietu komitejas locekļus laikposmam no 2002. gada 21. septembra līdz 2006. gada 20. septembrim (1),
   ņemot vērā Igaunijas valdības izvirzīto kandidātu,
   ņemot vērā Komisijas atzinumu,
   tā kā:
   pēc Kalev KREEGIPUU, kunga atkāpšanās no amata, par ko Padomei paziņots 2004. gada 3. septembrī, ir atbrīvojusies viena Eiropas Ekonomikas un sociālo lietu komitejas locekļa vieta,
   IR PIEŅĒMUSI ŠO LĒMUMU.
   Vienīgais pants
   Ar šo Kaul NURM kungu ieceļ par Eiropas Ekonomikas un sociālo lietu komitejas locekli, nomainot Kalev KREEGIPUU kungu, uz atlikušo pilnvaru laiku līdz 2006. gada 20. septembrim.

      Briselē, 2005. gada 23. maijā

            Padomes vārdā ––

            priekšsēdētājs

         J.-L. SCHILTZ

      (1)  OV L 253, 21.9.2002., 9. lpp.


title: Komisijas Lēmums (ES) 2017/652 (2017. gada 29. marts) par ierosināto pilsoņu iniciatīvu “Minority SafePack – one million signatures for diversity in Europe” (izziņots ar dokumenta numuru C(2017) 2200)

text:
               6.4.2017

               LV

               Eiropas Savienības Oficiālais Vēstnesis

               L 92/100

         KOMISIJAS LĒMUMS (ES) 2017/652
   (2017. gada 29. marts)
   par ierosināto pilsoņu iniciatīvu “Minority SafePack – one million signatures for diversity in Europe”

         (izziņots ar dokumenta numuru C(2017) 2200)

   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
   tā kā:

               (1)

               Ar Komisijas 2013. gada 13. septembra Lēmumu C(2013)5969 tika noraidīta ierosinātās pilsoņu iniciatīvas “Minority SafePack – one million signatures for diversity in Europe” reģistrācija. Eiropas Savienības Vispārējā tiesa ar 2017. gada 3. februāra spriedumu (lieta T-646/13) atcēla šo lēmumu, pamatojoties uz to, ka Komisija nav izpildījusi savu pienākumu pamatot savu lēmumu, jo tā nav precizējusi, kuri no ierosinātās EPI pielikumā minētajiem pasākumiem neietilpst tās kompetencē, un nav norādījusi šā secinājuma iemeslus. Lai veiktu vajadzīgos pasākumus Vispārējās tiesas sprieduma izpildei, ir jāpieņem jauns Komisijas lēmums par pieprasījumu reģistrēt ierosināto pilsoņu iniciatīvu.

               (2)

               Ierosinātās pilsoņu iniciatīvas “Minority SafePack – one million signatures for diversity in Europe” priekšmets ir formulēts šādi: “Mēs aicinām ES uzlabot nacionālām un lingvistiskām minoritātēm piederošo personu aizsardzību un stiprināt kultūru un valodu daudzveidību Savienībā”.

               (3)

               Ierosinātās pilsoņu iniciatīvas mērķi ir šādi: “Mēs aicinām ES pieņemt virkni tiesību aktu, lai uzlabotu nacionālām un lingvistiskām minoritātēm piederošo personu aizsardzību un stiprināt kultūru un valodu daudzveidību Savienībā. Šiem aktiem jāietver pasākumi saistībā ar reģionālām un minoritāšu valodām, izglītību un kultūru, reģionālo politiku, līdzdalību, vienlīdzību, audiovizuālo un citu mediju saturu, kā arī reģionālo iestāžu sniegtu valsts atbalstu”.

               (4)

               Ierosinātās pilsoņu iniciatīvas pielikumā ir konkrēti minēti 11 Savienības tiesību akti, attiecībā uz kuriem Komisijai saskaņā ar ierosināto pilsoņu iniciatīvu būtu jāiesniedz priekšlikumi, proti, šādi:

                           a)

                           Padomes ieteikums “par kultūru un valodu daudzveidības aizsargāšanu un veicināšanu Savienībā”, pamatojoties uz LESD 167. panta 5. punkta otro ievilkumu un 165. panta 4. punkta otro ievilkumu;

                           b)

                           Eiropas Parlamenta un Padomes lēmums vai regula, pamatojoties uz LESD 167. panta 5. punkta pirmo ievilkumu un 165. panta 4. punkta pirmo ievilkumu, ar mērķi pielāgot “finansējuma programmas, lai sekmētu pieeju mazām reģionālām un minoritāšu valodām”;

                           c)

                           Eiropas Parlamenta un Padomes lēmums vai regula, pamatojoties uz LESD 167. panta 5. punkta pirmo ievilkumu un 165. panta 4. punkta pirmo ievilkumu, ar mērķi radīt lingvistiskās daudzveidības centru, kas stiprinātu reģionālo un minoritāšu valodu nozīmīguma apzināšanos un sekmētu daudzveidību visos līmeņos un kuru galvenokārt finansētu Eiropas Savienība;

                           d)

                           Eiropas Parlamenta un Padomes regula, pamatojoties uz LESD 177. un 178. pantu, ar mērķi pielāgot kopējos noteikumus par Savienības reģionālajiem fondiem tā, lai nacionālo minoritāšu aizsardzība un kultūru un valodu daudzveidības sekmēšana tur būtu iekļautas kā tematiskie mērķi;

                           e)

                           Eiropas Parlamenta un Padomes regula, pamatojoties uz LESD 173. panta 3. punktu un 182. panta 1. punktu, ar mērķi grozīt regulējumu saistībā ar programmu “Apvārsnis 2020”, lai uzlabotu pētniecisko darbību par pievienoto vērtību, ko nacionālās minoritātes un kultūru un valodu daudzveidība var sniegt ES reģionu sociālajā un ekonomiskajā attīstībā;

                           f)

                           Padomes direktīva, regula vai lēmums, pamatojoties uz LESD 20. panta 2. punktu un 25. pantu, lai Eiropas Savienībā stiprinātu nacionālām minoritātēm piederošo pilsoņu vietu, ar mērķi raudzīties, lai viņu pamatotās bažas tiktu ņemtas vērā, ievēlot Eiropas Parlamenta deputātus;

                           g)

                           efektīvi pasākumi cīņai ar diskrimināciju un vienlīdzīgas attieksmes veicināšanai, tostarp attiecībā uz nacionālajām minoritātēm, it īpaši, pārstrādājot pastāvošās Padomes direktīvas par vienlīdzīgu attieksmi, pamatojoties uz LESD 19. panta 1. punktu;

                           h)

                           ES tiesību aktu grozījumi, lai nodrošinātu kvazivienlīdzīgu attieksmi pret bezvalstniekiem un Savienības pilsoņiem, pamatojoties uz LESD 79. panta 2. punktu;

                           i)

                           Eiropas Parlamenta un Padomes regula, pamatojoties uz LESD 118. pantu, lai ieviestu vienotas autortiesības, kas ļautu visu ES autortiesību jomā uzskatīt par iekšējo tirgu;

                           j)

                           grozījumi Eiropas Parlamenta un Padomes Direktīvā 2010/13/ES (2), lai nodrošinātu brīvu pakalpojumu sniegšanu un audiovizuālā satura uztveršanu reģionos, kuros dzīvo nacionālās minoritātes, pamatojoties uz LESD 53. panta 1. punktu un 63. pantu;

                           k)

                           Padomes regula vai lēmums attiecībā uz grupu atbrīvojumu projektiem, ar kuriem tiek atbalstītas nacionālās minoritātes un sekmēta to kultūra, pamatojoties uz LESD 109. pantu, 108. panta 4. punktu vai 107. panta 3.punkta e) apakšpunktu.

               (5)

               Savienības tiesību aktus Līgumu īstenošanas nolūkā var pieņemt

                           —

                           tādās jomās kā zināšanu par Eiropas tautu kultūru un vēsturi uzlabošana un popularizēšana; Eiropas nozīmes kultūras mantojuma glabāšana un sargāšana; nekomerciāli kultūras sakari; jaunrade mākslā un literatūrā, arī audiovizuālā jomā,

                           —

                           tādās jomās kā Eiropas dimensijas attīstīšana izglītībā, tostarp ar dalībvalstu valodu mācīšanu un popularizēšanu,

                           —

                           nosakot Struktūrfondu uzdevumus, prioritāros mērķus un organizāciju, ja finansējamie pasākumi ļauj stiprināt ekonomisko, sociālo un teritoriālo kohēziju,

                           —

                           attiecībā uz īpašiem pasākumiem dalībvalstīs veikto darbību atbalstam, lai sasniegtu mērķi paātrināt rūpniecības pielāgošanos strukturālām pārmaiņām, veicināt tādas vides veidošanu, kas ir labvēlīga iniciatīvai un uzņēmumu, jo īpaši mazo un vidējo uzņēmumu, attīstībai visā Savienībā, veicināt tādas vides veidošanu, kas labvēlīga uzņēmumu sadarbībai, veicināt inovāciju, pētniecības un tehnoloģijas attīstības politikas radītā rūpniecības potenciāla labāku izmantojumu,

                           —

                           pētniecības un tehnoloģiju attīstības jomā kā daudzgadu pamatprogramma, ar ko nosaka zinātniskus un tehnoloģiskus mērķus, kas jāsasniedz ar Savienības darbībām, un attiecīgās prioritātes, norādot šo darbību pamatvirzienus, maksimālo kopējo summu un sīki izstrādātus noteikumus par Savienības finansiālo ieguldījumu pamatprogrammā, kā arī summas sadalījumu katram no paredzētajiem pasākumiem,

                           —

                           to trešo valstu pilsoņu tiesību jomā, kuri likumīgi uzturas dalībvalstī, ietverot nosacījumus, kas attiecas uz pārvietošanās un uzturēšanās brīvību citās ES dalībvalstīs,

                           —

                           lai ieviestu Eiropas intelektuālā īpašuma tiesības apliecinošus dokumentus, kuri nodrošinātu vienotu intelektuālā īpašuma tiesību aizsardzību visā Savienībā, un centralizētas atļauju piešķiršanas, koordinācijas un uzraudzības kārtības izveidei visā Savienībā,

                           —

                           normatīvo un administratīvo aktu noteikumu koordinācijai dalībvalstīs saistībā ar darbību sākšanu un izvēršanu kā pašnodarbinātām personām,

                           —

                           lai noteiktu valstu piešķirtā atbalsta kategorijas, kas ir atbrīvotas no LESD 108. panta 2. punktā paredzētās procedūras.

               (6)

               Šo iemeslu dēļ ierosinātā pilsoņu iniciatīva, ciktāl tās mērķis Līgumu īstenošanas nolūkā ir Komisijas priekšlikumi Savienības tiesību aktiem, kā minēts 4. apsvēruma a)–e) punktā un h)–k) punktā, saskaņā ar regulas 4. panta 2. punkta b) apakšpunktu nav acīmredzami ārpus Komisijas pilnvarām Līgumu īstenošanas nolūkā iesniegt Savienības tiesību akta priekšlikumu.

               (7)

               Līgumu īstenošanas nolūkā nevar pieņemt Savienības tiesību aktu, lai Eiropas Savienībā stiprinātu nacionālām minoritātēm piederošo pilsoņu vietu, ar mērķi raudzīties, lai viņu pamatotās bažas tiktu ņemtas vērā, ievēlot Eiropas Parlamenta deputātus. LESD 20. panta 2. punktā ir noteiktas Savienības pilsoņu tiesības. Šīs tiesības ietver tiesības balsot un tiesības kandidēt Eiropas Parlamenta vēlēšanās dzīvesvietas dalībvalstī ar tādiem pašiem nosacījumiem kā attiecīgās valsts pilsoņiem. LESD 25. pantā ir noteikts, ka, pamatojoties uz Komisijas ziņojumu, Padome saskaņā ar īpašu likumdošanas procedūru, saņēmusi Eiropas Parlamenta piekrišanu, ar vienprātīgu lēmumu var pieņemt noteikumus, kas nostiprina vai paplašina šā Līguma 20. panta 2. punktā minētās tiesības. Tomēr ar šādiem noteikumiem nostiprinātām vai paplašinātām tiesībām jābūt vērstām pret citām dalībvalstīm, kas nav dalībvalsts, kuras valstspiederīgais ir attiecīgais Savienības pilsonis, vai pret Savienības iestādēm. Savukārt tiesību akts, kas paredzēts ierosinātajā pilsoņu iniciatīvā “Minority SafePack – one million signatures for diversity in Europe” neietver šādas pazīmes. Attiecīgi tas radītu arī tiesības, kas īstenojamas pret dalībvalsti, kuras valstspiederīgais ir attiecīgais Savienības pilsonis. Tādējādi LESD 25. pants un 20. panta 2. punkts nevar būt juridiskais pamats, lai Līgumu īstenošanas nolūkā pieņemtu Savienības tiesību aktu, “lai stiprinātu nacionālām minoritātēm piederošo pilsoņu vietu, ar mērķi raudzīties, lai viņu pamatotās bažas tiktu ņemtas vērā, ievēlot Eiropas Parlamenta deputātus.” Tā kā tiesību akts, kas paredzēts ierosinātajā pilsoņu iniciatīvā “Minority SafePack – one million signatures for diversity in Europe” būtībā attiektos uz noteikumiem, kas vajadzīgi Eiropas Parlamenta deputātu ievēlēšanai tiešās vispārējās vēlēšanās, šai iestādei būtu saskaņā ar LESD 223. pantu jāsagatavo priekšlikums par šo noteikumu noteikšanu saskaņā ar vienotu procedūru visās dalībvalstīs vai saskaņā ar visām dalībvalstīm kopīgiem principiem. Tāpēc Komisija saskaņā ar Līgumiem nav pilnvarota iesniegt šāda tiesību akta priekšlikumu.

               (8)

               Līgumu īstenošanas nolūkā nevar pieņemt arī tiesību aktu par efektīviem pasākumiem cīņai ar diskrimināciju un vienlīdzīgas attieksmes veicināšanai, tostarp attiecībā uz nacionālajām minoritātēm, it īpaši, pārstrādājot pastāvošās Padomes direktīvas par vienlīdzīgu attieksmi. Lai arī neatkarīgi no darbības jomas Savienības iestādēm ir jāievēro “kultūru un valodu daudzveidība” saskaņā ar LES 3. panta 3. punktu un jāizvairās no diskriminācijas “piederības nacionālai minoritātei” dēļ saskaņā ar Eiropas Savienības Pamattiesību hartas 21. panta 1. punktu, neviens no šiem noteikumiem nav juridiskais pamats iestāžu veiktiem pasākumiem. LESD 19. pantā ir noteikts, ka, neskarot pārējos Līgumu noteikumus un nepārsniedzot pilnvaras, ko Savienībai piešķir Līgumi, Padome saskaņā ar īpašu likumdošanas procedūru, saņēmusi Eiropas Parlamenta piekrišanu, ar vienprātīgu lēmumu var paredzēt attiecīgus pasākumus, lai cīnītos pret diskrimināciju dzimuma, rases vai etniskās izcelsmes, reliģijas vai pārliecības, invaliditātes, vecuma vai dzimumorientācijas dēļ. Tomēr šajā izsmeļošajā sarakstā, kurā uzskaitīti diskriminācijas iemesli, nav ietverta piederība nacionālai minoritātei. Tāpēc LESD 19. pants nevar būt juridiskais pamats, lai Līgumu īstenošanas nolūkā pieņemtu Savienības tiesību aktu par “efektīviem pasākumiem cīņai ar diskrimināciju un vienlīdzīgas attieksmes veicināšanai, tostarp attiecībā uz nacionālajām minoritātēm”.

               (9)

               Šo iemeslu dēļ ierosināta pilsoņu iniciatīva, ciktāl tās mērķis Līgumu īstenošanas nolūkā ir izstrādāt Komisijas priekšlikumus Savienības tiesību aktiem, kā minēts 4. apsvēruma f) un g) punktā, saskaņā ar regulas 4. panta 2. punkta b) apakšpunktu acīmredzami ir ārpus Komisijas pilnvarām Līgumu īstenošanas nolūkā iesniegt tiesību akta priekšlikumu.

               (10)

               Līgums par Eiropas Savienību (LES) nostiprina Savienības pilsonību un turpina nostiprināt Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, izmantojot Eiropas pilsoņu iniciatīvu.

               (11)

               Tādēļ procedūrām un noteikumiem, kas nepieciešami pilsoņu iniciatīvai, vajadzētu būt skaidriem, vienkāršiem, viegli īstenojamiem un samērojamiem ar pilsoņu iniciatīvas būtību, lai veicinātu pilsoņu līdzdalību un padarītu Savienību viņiem pieejamāku.

               (12)

               Tāpēc ierosinātā pilsoņu iniciatīva “Minority SafePack – one million signatures for diversity in Europe” būtu jāreģistrē. Par ierosināto pilsoņu iniciatīvu, ciktāl tās mērķis Līgumu īstenošanas nolūkā ir izstrādāt Komisijas priekšlikumus Savienības tiesību aktiem, kā minēts 4. apsvēruma a)–e) punktā un h)–k) punktā, būtu jāvāc paziņojumi par atbalstu,

         IR PIEŅĒMUSI ŠO LĒMUMU.
   1. pants
   1.   Ar šo reģistrē ierosināto pilsoņu iniciatīvu “Minority SafePack – one million signatures for diversity in Europe”.
   2.   Attiecībā uz minēto ierosināto pilsoņu iniciatīvu var vākt paziņojumus par atbalstu, pamatojoties uz tādu izpratni, ka iniciatīvas mērķis ir izstrādāt Komisijas priekšlikumus

               —

               Padomes ieteikumam “par kultūru un valodu daudzveidības aizsargāšanu un veicināšanu Savienībā”,

               —

               Eiropas Parlamenta un Padomes lēmumam vai regulai ar mērķi pielāgot “finansējuma programmas, lai sekmētu pieeju mazām reģionālām un minoritāšu valodām”,

               —

               Eiropas Parlamenta un Padomes lēmumam vai regulai ar mērķi radīt lingvistiskās daudzveidības centru, kas stiprinātu reģionālo un minoritāšu valodu nozīmīguma apzināšanos un sekmētu daudzveidību visos līmeņos un kuru galvenokārt finansētu Eiropas Savienība,

               —

               regulai, ar ko pielāgo vispārīgos noteikumus, kas piemērojami, nosakot Struktūrfondu uzdevumus, prioritāros mērķus un organizāciju, lai ņemtu vērā nacionālo minoritāšu aizsardzību un kultūru un valodu sekmēšanu, ar noteikumu, ka finansējamie pasākumi ļauj stiprināt Savienības ekonomisko, sociālo un teritoriālo kohēziju,

               —

               Eiropas Parlamenta un Padomes regulai, kuras mērķis ir grozīt regulējumu saistībā ar programmu “Apvārsnis 2020”, lai uzlabotu pētniecisko darbību par pievienoto vērtību, ko nacionālās minoritātes un kultūru un valodu daudzveidība var sniegt ES reģionu sociālajā un ekonomiskajā attīstībā,

               —

               ES tiesību aktu grozījumiem, lai nodrošinātu kvazivienlīdzīgu attieksmi pret bezvalstniekiem un Savienības pilsoņiem,

               —

               Eiropas Parlamenta un Padomes regulai, lai ieviestu vienotas autortiesības, kas ļautu visu ES autortiesību jomā uzskatīt par iekšējo tirgu,

               —

               grozījumiem Direktīvā 2010/13/ES, lai nodrošinātu brīvu pakalpojumu sniegšanu un audiovizuālā satura uztveršanu reģionos, kuros dzīvo nacionālās minoritātes,

               —

               Padomes regulai vai lēmumam attiecībā uz grupu atbrīvojumu no LESD 108. panta 2. punktā paredzētās procedūras projektiem, ar kuriem tiek atbalstītas nacionālās minoritātes un sekmēta to kultūra.

         2. pants
   Šis lēmums stājas spēkā 2017. gada 3. aprīlī.
   3. pants
   Šis lēmums ir adresēts ierosinātās pilsoņu iniciatīvas “Minority SafePack – one million signatures for diversity in Europe” organizētājiem (pilsoņu komitejas locekļiem), kurus kontaktpersonu statusā pārstāv Hans Heinrich HANSEN un Hunor KELEMEN.

      Briselē, 2017. gada 29. martā

            Komisijas vārdā –

            priekšsēdētāja pirmais vietnieks

         Frans TIMMERMANS

      (1)  OV L 65, 11.3.2011., 1. lpp.

      (2)  Eiropas Parlamenta un Padomes 2010. gada 10. marta Direktīva 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva) (OV L 95, 15.4.2010., 1. lpp.).


title: Padomes Lēmums (ES) 2015/1792 (2015. gada 5. oktobris), ar ko ieceļ piecus Reģionu komitejas locekļus un piecus locekļu aizstājējus no Spānijas

text:
               7.10.2015

               LV

               Eiropas Savienības Oficiālais Vēstnesis

               L 260/28

         PADOMES LĒMUMS (ES) 2015/1792
   (2015. gada 5. oktobris),
   ar ko ieceļ piecus Reģionu komitejas locekļus un piecus locekļu aizstājējus no Spānijas
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Spānijas valdības priekšlikumus,
   tā kā:

               (1)

               Padome 2015. gada 26. janvārī, 5. februārī un 23. jūnijā pieņēma Lēmumu (ES) 2015/116 (1), Lēmumu (ES) 2015/190 (2) un Lēmumu (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Rita BARBERÁ NOLLA kundzes, Yolanda BARCINA ANGULO kundzes, María Dolores de COSPEDAL GARCÍA kundzes, Ignacio GONZÁLEZ GONZÁLEZ kunga un José Antonio MONAGO TERRAZA kunga pilnvaru termiņa beigām ir atbrīvojušās piecas Reģionu komitejas locekļu vietas.

               (3)

               Pēc Enrique BARRASA SÁNCHEZ kunga, Borja COROMINAS FISAS kunga, Teresa GIMÉNEZ DELGADO DE TORRES kundzes, María Victoria PALAU TÁRREGA kundzes un Juan Luis SÁNCHEZ DE MUNIÁIN LACASA kunga pilnvaru laika beigām ir atbrīvojušās piecas Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejas locekļu amatos tiek iecelti:

               —

               D.a Miren Uxue BARCOS BERRUEZO, Presidenta de la Comunidad Foral de Navarra

               —

               D.a Cristina CIFUENTES CUENCAS, Presidenta de la Comunidad de Madrid

               —

               D. Guillermo FERNÁNDEZ VARA, Presidente de la Junta de Extremadura

               —

               D. Emiliano GARCÍA-PAGE SÁNCHEZ, Presidente de la Junta de Comunidades de Castilla-La Mancha

               —

               D. Ximo PUIG I FERRER, Presidente de la Generalidad Valenciana

         2. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejas locekļu aizstājēju amatos tiek iecelti:

               —

               Dña Rosa BALAS TORRES, Directora General de Acción Exterior de la Junta de Extremadura

               —

               Dña. Elena CEBRIÁN CALVO, Consejera de Agricultura, Medio Ambiente, Cambio Climático y Desarrollo Rural de la Generalidad Valenciana

               —

               D. Cruz FERNÁNDEZ MARISCAL, Director General de Relaciones Institucionales y Asuntos Europeos de la Vicepresidencia de la Junta de Comunidades de Castilla-La Mancha

               —

               D.a Yolanda IBARROLA DE LA FUENTE, Directora General de Asuntos Europeos y Cooperación con el Estado de la Comunidad Autónoma de Madrid

               —

               D.a Ana OLLO HUALDE, Consejera de Relaciones Ciudadanas e Institucionales

         3. pants
   Šis lēmums stājas spēkā tā pieņemšanas dienā.

      Luksemburgā, 2015. gada 5. oktobrī

            Padomes vārdā –

            priekšsēdētājs

         N. SCHMIT

      (1)  OV L 20, 27.1.2015., 42. lpp.

      (2)  OV L 31, 7.2.2015., 25. lpp.

      (3)  OV L 159, 25.6.2015., 70. lpp.